Penggunaan MasyaAllah, Subhanallah, Nauzubillah dan Astaghfirullah

Ungkapan MasyaAllah, Subhanallah,Nauzubillah dan Astaghfirullah seringkali kita sebut dalam keadaan tertentu. Ada kalanya kita menggunakan ungkapan yang salah pada keadaan yang tepat.
sumber : google
Contoh kesilapan itu adalah seperti:
“Masya-Allah, habis mati ternakan aku”
“Subhanallah, dia mampu menghafal al-Quran dalam masa sebulan.”
Sepatutnya begini:
“
Subhanallah , habis mati ternakan aku
.”
“
Masya-Allah, dia mampu menghafal al-Quran dalam masa sebulan.
"
Apakah beza maksud dua ungkapan MasyaAllah dan  Subhanallah
Maksud Subhanallah dalam bahasa melayu
Subhanallah” bermaksud “Maha Suci Allah” . Kita guna zikir ini pada sesuatu kejadian malang yang menakjubkan kerana keburukan atau kenegatifannya dan kita berharap kejadian itu TIDAK berlaku lagi atau berulang.
Jadi, apabila kita berkata dengan cara yang betul, “Subhanallah, habis mati ternakan aku” bermakna kita berharap peristiwa malang atau kejadian buruk itu tidak akan berlaku lagi.
Maksud MasyaAllah dalam bahasa melayu
Manakala masya-Allah bermaksud “kejadian itu berlaku atas kehendak Allah”. Kita guna zikir ini pada sesuatu kejadian yang menakjubkan kerana kebagusannya dan kita berharap kejadian itu berlaku lagi atau berulang.
Dan apabila kita berkata, “Masya-Allah, dia mampu menghafal al-Quran dalam masa sebulan” bermakna kita berharap peristiwa atau kejadian yang menakjubkan itu akan berlaku lagi atau berulang.
Maksud MasyaAllah, Subhanallah, Nauzubillah, Astaghfirullah
MasyaAllah : Allah Maha Agung
Subhanallah : Maha Suci Allah
Nauzubillah : Kami memohon perlindungan Allah
Astaghfirullah : Aku memohon keampunan Allah
Penggunaan “MasyaAllah” ketika berhadapan dengan situasi yang tidak elok adalah salah dan tidak diajarkan. Yang patut kita lafazkan pada situasi kurang elok ialah “Astaghfirullah” (Aku memohon keampunan Allah) ataupun “Innalillah” (Kepada Allah kita kembali) ataupun “Nauzubillah”(Kami memohon perlindungan Allah).
Ungkapan "MasyaAllah" sepatutnya digunakan untuk perkara yang menggambarkan keindahan, ketakjuban yang positif terhadap sesuatu perkara. Sebagai contoh, kejayaan seseorang dalam pelajarannya atau bidangnya perlu kita sebut
"MasyaAllah, hebatnya dia dapat 10 A1 dalam SPM"  atau "MasyaAllah, cantiknya baju awak"
Dalam masa yang sama, penggunaan kalimah ini boleh menghindari seseorang mendapat penyakit "ain" atau sumpahan mata . Oleh itu tidak hairanlah jika kita dapati di kebanyakan negara Arab, Pakistan dan Iran , mereka akan melakarkan perkataan "MasyaAllah" jika mereka sedang dalam proses pembinaan bangunan dan kalimah itu kekal sehinggalah bangunan siap dibina.
Manakala penggunaan kalimah Subhanallah pula biasa digunakan oleh baginda SAW dalam perkara yang dianggap pelik atau hairan pada perbuatan yang kurang tepat. Jika berlaku atau terdengar sesuatu yang negatif , kita ungkapkan "Subhanallah".
Contohnya :
"Subhanallah, awak belum solat lagi?"
atau
"Subhanallah, kenapa boleh jadi macam tu?"
Apa apa pun semua ungkapan ini merupakan zikir kepada Allah.
Wallahu a’lam.
sumber :
Bahagian Dakwah Jakim


Penyakit ‘Ain Dan Rawatannya

Penyakit ‘ain
 ialah penyakit yang disebabkan oleh pandangan mata yang disertai sifat iri atau rasa takjub terhadap apa yang dipandang. Ianya boleh terjadi sama ada dari orang yang dengki atau orang yang dicintai, dari orang yang jahat atau orang yang soleh.
 Soalan
Assalamualaikum SS Dato’ Seri Mufti. Saya ingin bertanya tentang penyakit ‘ain. Adakah ia boleh terkena pada manusia? Bagaimana cara nak merawat dan apa kaedah perlindungan daripada terkena penyakit ini? Mohon penjelasan.
Jawapan
Alhamdulillah, pujian dan syukur kepada Ilahi dengan pelbagai kurniaan dan anugerah yang tidak terhitung buat kita semua. Selawat dan salam ke atas Nabi SAW, keluarga, sahabat dan yang mengikut jejak langkahnya hingga hari kesudahan.
Penyakit ‘ain adalah thabit di dalam nas-nas syara’.
Allah SWT berfirman:
وَإِن يَكَادُ الَّذِينَ كَفَرُوا لَيُزْلِقُونَكَ بِأَبْصَارِهِمْ
Maksudnya: Dan sesungguhnya orang-orang yang kafir itu, hampir-hampir menggelincir dan menjatuhkanmu dengan pandangan mereka (yang penuh dengan permusuhan dan kebencian),
Surah al-Qalam (51)
Ibn Abbas, Mujahid dan lain-lain berkata:
(
لَيُزْلِقُونَكَ
) bermaksud mereka hendak menggelincirkan. (
بِأَبْصَارِهِمْ
) "Dengan mata mereka, maksudnya mereka dengki kepadamu kerana kebencian mereka terhadapmu. Seandainya bukan kerana perlindungan dan pemeliharaan Allah pada dirimu dari mereka (nescaya engkau tidak selamat)
Di dalam ayat ini terdapat dalil yang menunjukkan bahawa sasaran dan pengaruh "mata" benar-benar nyata adanya atas perintah Allah SWT. Sebagaimana disebutkan dalam beberapa hadis yang diriwayatkan dari pelbagai jalan yang banyak.
(Lihat Tafsir al-Qur’an al-‘Azim, 8/260)
Daripada Abu Hurairah RA, Nabi SAW bersabda:
الْعَيْنُ حَقٌّ
Maksudnya: “Al-‘ain itu adalah haq (benar).”
Dalam hadis yang diriwayatkan daripada Ibn Abbas R.Anhuma, Nabi SAW bersabda:
الْعَيْنُ حَقٌّ وَلَوْ كَانَ شَىْءٌ سَابَقَ الْقَدَرَ سَبَقَتْهُ الْعَيْنُ وَإِذَا اسْتُغْسِلْتُمْ فَاغْسِلُوا
Maksudnya: Al-‘Ain itu haq (benar). Jika ada sesuatu yang menjangkaui qadar maka ‘ain lah (yang dapat menjaungkauinya). Jika diminta kepada kamu untuk mandi (untuk penyembuhan), maka mandilah.
-
Riwayat Muslim (5831)
Imam al-Nawawi berkata: “Pada hadith ini terdapat ithbat keimanan pada takdir Allah SWT dan benarnya perkara ‘ain (penyakit ‘ain) dan bahawa ia sangat berbahaya.”
(Lihat Syarh al-Nawawi ‘ala Sahih Muslim, 7/328)
Al-Hafiz Ibnu Hajar al-Asqalani pula berkata:
“Maknanya ialah orang yang ditimpa bahaya kerana sesuatu yang telah Allah SWT tetapkan ketika seseorang memandangnya, hakikatnya terjadi dengan takdir Allah SWT yang telah ditetapkan sebelumnya, bukan sesuatu yang baru sahaja diciptakan oleh orang yang memandang terhadap yang dipandang.”
Al-Hafiz Ibnu Hajar berkata: “‘Ain adalah pandangan hasad daripada tabiat yang buruk yang boleh menyebabkan mudarat pada orang yang dipandangnya.”
Beliau turut berkata: “‘Ain boleh terjadi dengan rasa takjub walaupun tanpa ada sifat iri dan hasad, (boleh juga terjadi) walaupun daripada orang yang mencintai dan (walau) daripada seorang yang soleh (tanpa disengajakan).” (Lihat Fath al-Bari, 10/203-205)
Rawatan Penyakit ‘Ain
Sekiranya seseorang terkena penyakit ‘ain, berubatlah dengan rawatan secara syar’ie, iaitu dibacakan ruqyah atau doa.
Daripada Buraidah bin Al-Husyaib R.A, Rasulullah SAW bersabda:
لاَ رُقْيَةَ إِلاَّ مِنْ عَيْنٍ أَوْ حُمَة
Maksudnya: “Tidak ada ruqyah (yang lebih bermanfaat), kecuali untuk penyakit ‘ain, atau penyakit yang diakibatkan sengatan binatang berbisa..”
Riwayat al-Bukhari (5705) dan Muslim (220)
Dimandikan dengan air.
Dalam sebuah hadis yang diriwayatkan daripada Abi Umamah bin Sahl bin Hunaif, beliau berkata: Amir bin Rabi’ah melewati Sahl bin Hunaif ketika dia sedang mandi, lalu Amir berkata: “Aku tidak melihat seperti hari ini, kulit yang lebih mirip (keindahannya) dengan kulit wanita yang dipingit.” Tidak berapa lama kemudian Sahl terjatuh, lantas beliau dibawa kepada Nabi SAW, lalu dikatakan: “Selamatkanlah Sahl yang sedang terbaring sakit.”
Baginda SAW bersabda: “Siapa yang kamu curigai telah menyebabkan ini?” Mereka berkata: “Amir bin Rabi’ah.” Baginda SAW bersabda:
عَلاَمَ يَقْتُلُ أَحَدُكُمْ أَخَاهُ ، إِذَا رَأَى أَحَدُكُمْ مِنْ أَخِيهِ مَا يُعْجِبُهُ ، فَلْيَدْعُ لَهُ بِالْبَرَكَةِ
Maksudnya: “Kenapakah salah seorang daripada kamu membunuh saudaranya? Seharusnya apabila salah seorang daripada kamu melihat sesuatu pada diri saudaranya yang menakjubkan, hendaklah dia mendoakan keberkatan untuknya.”
Kemudian Baginda SAW meminta air, lalu menyuruh Amir untuk berwudhu’. Amir mencuci wajahnya, kedua tangannya sampai ke siku, dua lututnya dan bahagian dalam kainnya. Nabi SAW memerintahkannya untuk menyiramkan (bekas air wudhuknya) kepada Sahl. Sufyan menyebut, Ma’mar berkata, daripada al-Zuhri: “Baginda SAW memerintahkannya untuk menyiramkan air dari arah belakangnya.”
Riwayat Ibn Majah (2828), al-Nasa’ie (10036)
Ibn al-Qayyim Rahimahullah berkata:
هَذِهِ الْكَيْفِيَّةُ لَا يَنْتَفِعُ بِهَا مَنْ أَنْكَرَهَا وَلَا مَنْ سَخِرَ مِنْهَا وَلَا مَنْ شَكَّ فِيهَا أَوْ فَعَلَهَا مُجَرِّبًا غَيْرَ مُعْتَقِدٍ
“Cara pengubatan ini tidak akan dapat mengambil manfaatnya bagi orang yang mengingkarinya, orang yang mempersenda-sendakannya, orang yang meragukannya atau yang melakukannya sekadar cuba-cuba tanpa meyakini.”
(Lihat Fath al-Bari, 10/205)
Berlindung dari terkena penyakit ain
Berusaha berlindung daripada penyakit ain adalah dibolehkan serta ia tidak menafikan konsep tawakkal. Ini kerana tawakkal adalah bergantung kepada Allah SWT disertai dengan melakukan asbab perkara yang diharuskan atau diperintahkan dengannya.
Berlindung kepada Allah SWT merupakan pencegahan terbaik daripada terkena penyakit ‘ain malah daripada segala mara bahaya. Nabi SAW memperlindungkan al-Hasan dan al-Husin R.Anhuma sepertimana dalam hadith Ibn Abbas R.Anhuma, Baginda SAW bersabda:
أُعِيذُكُمَا بِكَلِمَاتِ اللهِ التَّامَّةِ مِنْ كُلِّ شَيْطَانٍ وَهَامَّةٍ ، وَمِنْ شَرِّ كُلِّ عَيْنٍ لاَمَّةٍ
Maksudnya: Aku memperlindungkan kamu berdua dengan kalimat-kalimat Allah yang maha sempurna daripada syaitan, binatang berbisa dan mata yang dengki.”
Riwayat al-Nasa’ie (7679), Abu Daud (4737),
Ibn Majah (3525), dan al-Tirmizi (2060)
Amati dan tadabbur surah al-Falaq serta mengamalkannya supaya terhindar daripada penghasad dan pendengki. Makanya kami akhiri perbincangan ini dengan surah al-Falaq:
بِسْمِ اللَّـهِ الرَّحْمَـٰنِ الرَّحِيمِ
قُلْ أَعُوذُ بِرَبِّ الْفَلَقِ ﴿١﴾ مِن شَرِّ مَا خَلَقَ ﴿٢﴾ وَمِن شَرِّ غَاسِقٍ إِذَا وَقَبَ ﴿٣﴾ وَمِن شَرِّ النَّفَّاثَاتِ فِي الْعُقَدِ ﴿٤﴾ وَمِن شَرِّ حَاسِدٍ إِذَا حَسَدَ
Maksudnya: Katakanlah (wahai Muhammad); "Aku berlindung kepada (Allah) Tuhan yang menciptakan sekalian makhluk, (1) "Dari bencana makhluk-makhluk yang Ia ciptakan; (2) "Dan dari bahaya gelap apabila ia masuk; (3) "Dan dari kejahatan makhluk-makhluk yang menghembus-hembus pada simpulan-simpulan (dan ikatan-ikatan); (4) "Dan dari kejahatan orang yang dengki apabila ia melakukan dengkinya"
Surah al-Falaq (1-5)
sumber imej dan maklumat :
https://muftiwp.gov.my/artikel/al-afkar/3072-al-afkar-43-penyakit-ain-dan-rawatannya


Perbezaan Penapis Air Cuckoo Vs Coway, Mana Satu Lebih Bagus?

Antara penapis air Cuckoo dan Coway, mana satu penapis air terbaik?
 Siapa ada pengalaman guna Cuckoo dan Coway, bolehlah bagi pendapat. Nanti bolehlah dijadikan rujukan untuk mereka yang baru nak berjinak jinak menggunakan penapis air termasuklah saya.
Berhajat juga nak pakai penapis air nanti. Sebelum tu, nak pakai penapis air kenalah survey dulu dan pilih penapis air Cuckoo yang bagus. Nanti salah pilih, bukan boleh tukar sebab pakai penapis air ni ada contract. Tak pasal pasal kena bayar denda kalau melanggar contract.
Sebenarnya banyak je jenama penapis air dipasaran tapi saya yang popular di Malaysia ni penapis air Cuckoo dan Coway lah. Pening juga nak buat pilihan. Kena buat perbandingan perbezaan penapis air Cuckoo vs Coway. Sekurang kurangnya membantu untuk buat pilihan yang tepat.
Perbezaan penapis air Cuckoo vs Coway
1. Jenis tapisan
Cuckoo
Mempunyai 1 jenis tapisan air sahaja iaitu tapisan air Mineral yang dinamakan Nano Positive. Teknologi Nano Positive ialah satu teknologi tapisan air yang menapis hampir keseluruhan kekotoran dan benda asing berbahaya didalam air dengan meninggalkan hanya bakteria berguna dan garam mineral yang diperlukan oleh tubuh.
Coway
Ada pilihan jenis tapisan air iaitu jenis tapisan air Mineral (NanoTrap), ada tapisan air R.O (Reverse Osmosis) dan ada air tapisan Alkali. Penapis air Coway popular dengan tapisan jenis R.O.
Melalui sistem tapisan Reverse Osmosis ini, air akan ditapis nipis sehingga 99.99% bakteria dan juga benda asing didalam air akan tersingkir. Jadi air yang ditapis sangat halus dan sangat bersih.
2. Kualiti air dan bacaan pH
Cuckoo
Sistem tapisan Nano Positive menghasilkan air bermineral dan beralkali ringan. Air yang ditapis oleh penapis air Cuckoo adalah selamat dan sihat kerana kandungan alkali ringan serta kandungan mineralnya. Bacaan pH air yang ditapis oleh penapis air Cuckoo adalah sekitar 7.0 (Natural) hingga 8.0 (alkali ringan).
Coway
Sistem tapisan Reverse Osmosis menapis hampir semua benda asing didalam air menjadikan airnya sangat tulen (pure). Penapis Membran R.O adalah sekitar 0.0001 micron, sangat halus. Metal ion atau karat bersaiz antara 0.001 – 0.0001 hanya boleh ditapi sehingga 99.9% dengan penapis R.O. Bacaan pH air yang ditapis oleh penapis air Coway pula adalah sekitar pH 6.5 hingga pH 7.5.
3. Saiz tangki
Cuckoo
Saiz tangki air penapis air Cuckoo adalah seperti berikut:
Penapis Air Cuckoo Icon:
Panas 1.4 liter,
Sejuk 2.0 liter,
Room Temperature 1.8 Liter
Coway
Saiz tangki air penapis air Coway adalah seperti berikut :
Penapis Air Coway Villaem 2
Panas 1.2 liter,
Sejuk 3.7 liter,
Room Temperature 6.4 Liter
4. Tempoh Masa Isian Semula Air Dalam Tangki
Cuckoo
Tempoh isian semula air ke dalam tangki penapis air Cuckoo adalah sangat pantas.Sekitar 300ml ke 500ml seminit.Ini antara sebab Cuckoo tidak memerlukan tangki air yang besar kerana tempoh untuk refill/isian semula ke dalam tangki adalah sangat pantas.
Walaupun tangki tidak besar, namun ia sangat efektif dan memudahkan.Tak perlu tunggu tempoh lama untuk refill semula air ke dalam tangki.
Coway
Menggunakan sistem Reverse Osmosis(RO) yang mana ia agak mengambil masa untuk isian semula ke dalam tangki air.
Kelebihannya yang memiliki tangki air yang besar, namun tempoh isian semula yang agak lambat menyebabkan tempoh menunggu untuk tangki air penuh, proses penyejukan dan pemanasan air juga terkesan.Namun ia tidak menjadi masalah sekiranya tangki besarnya sudah penuh.
5. Pembuangan Air
Cuckoo
Teknologi Nano Positive Filtration System tidak memerlukan penapis air jenama Cuckoo untuk ‘membuang’ air ke dalam sinki. Tiada tiub khas pembuangan air dipasang pada penapis air.Cuckoo, jadi tiada pembuangan air.
Coway
Sistem reverse osmosis kebiasaannya memerlukan air untuk dikeluarkan daripada mesin penapis air. Satu tiub khas akan dipasang pada penapis air untuk dikeluarkan semula ke dalam sinki.
6. Kontrak Sewa
Cuckoo
Normal Plan
- Boleh sewa tahun 1-3, kemudian pulangkan semula ke pihak Cuckoo
- Servis dan Filter PERCUMA sepanjang tempoh sewa
- Jika nak miliki penapis air Cuckoo, sambung sewa tahun 4-5. Kemudian Cuckoo akan berikan penapis air selepas habis bayar
Good Plan
- Bulanan serendah RM75.47/bulan (murah dan mampu milik)
- Servis dan Filter PERCUMA sepanjang tempoh sewa
- Kontrak perlu bayar sampai habis
-Lepas habis bayar, Cuckoo akan berikan penapis air. Mesin tidak boleh pulangkan semula kepada pihak Cuckoo
Coway
Hanya Normal Plan :
- Boleh sewa tahun 1-3, kemudian pulangkan semula ke pihak Coway
- Servis dan Filter PERCUMA sepanjang tempoh sewa
- Jika nak miliki produk Coway, sambung sewa tahun 4-5. Kemudian Coway akan berikan produk selepas habis bayar
7. Kekerapan servis
Cuckoo
Setiap 4 Bulan
Tukar Filter: Setiap 4 Bulan akan tukar filter
Sediment Filter: Setiap 4 bulan
Pre Carbon Filter: Setiap 8 bulan
Natural Filter: Setiap 12 bulan
Nano Positive Filter: Setiap 12 bulan
Coway
Setiap 2 Bulan
Tukar Filter: Setiap 6 Bulan akan tukar filter
Neo Sense – Setiap 6 bulan
Reverse Osmosis – Setiap 24 bulan
Plus Inno Sense – Setiap 18 Bulan
Ceramic – Setiap 12 bulan
8. Kos Servis tahunan
Dalam tempoh rental, kos servis tidak perlu dibayar dan adalah PERCUMA. Manakala jika anda membuat pembelian secara outright/tunai, selepas tempoh servis percuma tamat, peelanggan terpaksa menanggung kos servis dan tukar filter penapis air. Kos servis kedua dua penapis ni berbeza.
9. Sijil dan Pengiktirafan
Cuckoo
Sijil Halal Malaysia
Sijil Halal Korea
Sijil Lab Test Report – myTEST
Sijil SIRIM
Sijil Korea Water Mark
Sijil NSF International
Sijil IECEE (sijil keselamatan barang elektrik Korea)
Coway
Sijil Halal Malaysia
Anugerah Gold Seal daripada WQA (Water Quality Association)
Sijil SIRIM
Platinum – Reader’s Digest Platinum Brand
Sijil RoHS
Asia Halal Brand: Heritage Brand
Sijil NSF International
10. Harga, yuran pendaftaran, penghantaran & pemasangan
Cuckoo
Penapis air Cuckoo lebih murah berbanding Coway. Tiada yuran pendaftaran, tiada yuran proses, tiada yuran pemasangan. Cuckoo RM0 yuran pendaftaran.
Coway
Harga mahal sedikit kerana ia adalah jenama premium yang sudah dikenali khas untuk penapis air. Coway tampak mahal sedikit berbanding Cuckoo kerana servisnya yang kerap iaitu 2 bulan sekali dan saiz tangki penapis airnya yang lebih besar berbanding Cuckoo.
Ada yuran pendaftaran sebanyak RM200. Tetapi pada tahun 2018, yuran RM200 tersebut telah diberi diskaun. RM0 yuran pendaftaran juga.
Kesimpulaannya, penapis air Cuckoo dan Coway tidak mengambil sebarang caj pendaftaran, penghantaran dan pemasangan. Kalau diambil kira tentang harga, kedua-dua jenama ini sebenarnya boleh dikatakan lebih kurang harganya.
Jika ada bajet lebih, boleh pilih Coway. Ada juga sesetengah orang tak suka komitmen bayar bulan-bulan. Lebih suka 1 time payment. Untuk kes ni, saya ada juga baca di twitter. Boleh cari penapis air second hand atau yang mengikut bajet. Tapi tak ada keistimewaan servis semua tu.
Apa apapun ikut poket masing-masing. Saya bukan penjual Cuckoo mahupun Coway, kongsi untuk rujukan sendiri juga.
kredit :
sumber


Pertama Kali Cuba Masala Milk Tea Nepal

Excited sebenarnya tau nak cuba
best masala milk tea Nepal
, souvenir dari Nepal pemberian anak buah. Excited nak rasa tapi selera tu baru datang sebab sakit gigi baru elok. Bila dah datang deria rasa dan berselera tu, jangan ditangguh. Eloklah disegerakan buat  masala milk tea atau lebih senang kita sebut teh masala je.
Sebut teh dah sedia maklum teh susu, kan? Didatangkan dalam beg yang comel warna warni. Label dia ringkas je, bercetak biasa dan tampal.
Dibelakangnya ada tunjuk how to make nepal milk tea method. Ikut je lah arahan yang diberikan tu. Tak susah, mudah je. Siap ada email lagi tu. Best before sebelum Jun, 2022. Jadi kenalah kita habiskan sebelum bulan Jun tiba.
Teh masala dipek dalam bungkusan aluminium. Bukan tabur je dalam beg comel tu.
Beginilah rupa serbuk teh masala. Nak panggil serbuk ke butiran entah. Dari label teh masala, ada campuran halia, kulit kayu manis, bunga lawang, buah pelaga, bunga cengkih, jintan manis dan lada hitam.
Semuanya digabungkan menjadi satu ramuan masala macam dalam gambar bawah ni.

Setelah dipindahkan masuk balang kaca, dapatlah separuh bekas. Tak banyak mana tapi dapatlah buat bergelas gelas teh masala jugaklah ni.
Apa itu teh masala
Masakan India terkenal dengan pelbagai jenis pelbagai rempah yang disebut Masala. Penggunaannya memberikan rempah dan ragam makanan sehari-hari, dan khasiat serta aroma yang bermanfaat menjadikan minuman baru dan menyenangkan.
Jadi, teh masala adalah teh rempah yang terdiri pelbagai rempah seperti kulit kayu manis, bunga cengkih, bunga lawang, jintan manis, buah pelaga, halia dan lada hitam.
Sejarah teh masala
Beberapa sumber menunjukkan bahawa teh banyak digunakan pada milenium ketujuh SM, sementara yang lain - yang ketiga. Kontroversi yang sama timbul ketika menentukan tempat di mana teh ini pertama kali dibuat. Ramai sejarawan masih berpendapat bahawa dia berasal dari India (Thailand moden).
Khasiat teh Masala yang bermanfaat tidak segera diketahui oleh seluruh dunia. Pada tahun 1835, ladang teh pertama mulai muncul di wilayah Assam, dan pihak Inggeris, untuk meningkatkan produktiviti hamba mereka dan menjadikan mereka lebih tahan, mula memberi mereka minuman sihat ini.
Kemudian, peniaga India mula mengedarkan teh Masala secara aktif, melancong dan menjualnya di pasar dan pasar dengan harga yang sangat tinggi. Untuk mendapatkan lebih banyak nilai dari penjualan, mereka mula mencampurkan rempah. Ini adalah bagaimana teh India moden berasal. Hanya pada akhir abad ke-19 - awal abad ke-20 Masala dapat diakses oleh semua orang.
Sekarang orang India menawarkan minuman ini kepada pelancong sebagai minuman tradisional, dan memujinya, memberitahu tentang khasiat dan faedahnya.
sumber :sumber :https://lifestyle-ms.cosmetius.com/pitanie/napitki/chay-masala-poleznye-svoystva-kak-zavarivat.html
Saya buat teh masala ikut resipi teh masala yang disarankan dibelakang beg tu. Saya guna susu pekat manis 2 sudu camca dan 1 sudu camca gula perang. Didihkan air dan masukkan teh, kejap je teh tu bertukar warna, letak je susu pekat baru nampak kepekatan teh masala ni.
Pekat memikat tengok rupa dia. Kalau buat teh tarik masala sedap ni. Aroma teh bercampur rempah memang sedap baunya. Rasa dia macamana pulak? Mantul! (baca : mantap betul). Rasa teh yang pekat macam teh thai tu.
Rasa rempah ratus yang masih boleh diterima. Tak terlalu kuat pun rasa rempahnya tapi rasa tu ada. Bancuhan yang saya buat pun sedang elo kemanisannya.
Encik suami pulak kata teh ni rasa tajam sikit. Tajam tang mana tak tahulah. Mungkin rasa rempah yang kuat kot. Lain lidah, lain rasanya kan.
No wonder lah teh masala dihidangkan di sana. Berfungsi jugak untuk memanaskan badan dengan cepat bila musim sejuk salji tu. Sejuk sejuk minum teh masala ni memang terbaik.
Selain tu yang saya baca, kebaikan teh masala ni boleh membantu menurunkan berat badan. Entah iye entah tidak. Mungkin kena gunakan susu yang rendah lemak atau kurangkan penggunaan gula. Rempah ratus tu dah sah sah lah ada khasiat tersendiri kan.
Tapi kalau dah dibancuh dengan susu pekat, dia akan jadi sebaliknya lah. Mengundang kencing manis hari hari minum manis. Punca obes. No! No! No!
Sesekali tu bolehlah kita buat teh masala ni. Nampaknya kena minum sorang-soranglah sebab encik suami tak berapa gemar.


Pilihan Raya Negeri (PRN) Johor 2022, Jom Mengundi!

Bila tarikh PRN Johor 2022 sudah pun terjawab. Keputusan PRN Johor 2022 je belum terjawab lagi. Sebab belum mengundi lagi kan. Tarikh PRN Johor 2022 pada 12 Mac 2022 nanti. Boleh mengundi dari pukul 8:00 pagi sampai 6:00 petang.
sumber : Utusan
Mula mula macam berkira jugak nak balik ke tidak. Ikutkan malas. Bukan apa, risau dengan kes yang semakin meningkat, lepas tu risau jugak kalau kita ni jadi pembawa.
Memikirkan lama tak balik kampung. Abah pulak call tanya balik mengundi ke tidak. Kita ni tak boleh nak kata tidak kalau mak abah bertanya. Okay, baliklah mengundi kejap. 1 undi tu berharga bukan. Jalankan tanggungjawab sebagai pengundi. Hak memilih katanya.
Semak siap siap daftar pemilih. Walaupun bukan pertama kali mengundi. Kena semak juga. Kot lah tiba tiba tak ada dalam sistem.
Semak daftar pemilih : https://mysprsemak.spr.gov.my/semakan/daftarPemilih
Masukkan nombor kad pengenalan dan juga captcha, tekan semak.
Lepas tu akan keluarlah segala maklumat kita. Tempat mengundi, waktu dan lain-lain. Mengundi tak jauh mana, sekolah depan rumah je. Jalan kaki beberapa langkah je dah sampai. Senang kerja.
Tak tahu nak undi siapa, semak siap siap siapa calonnya eh. Kaji dulu, baru mengundi.
Semak calon PRN Johor 2022 : https://mysprsemak.spr.gov.my/semakan/calon
Undi parti apa? Undi biarlah rahsia. Tapi baru-baru ni ada pihak tertentu call, tanya kita undi parti mana. Undi parti mana bagitahu je katanya. Apooo...
Saya pun jawablah "undi rahsia, mana boleh bagitahu". Terus dia kata, takpe lah kak.
Motip???


Pintasan Saloma Tak Berlampu

Balik dari makan malam di
Verandah Restaurant Cyberview Resot & Spa
, kononnya nak lepak jalan jalan di Putrajaya. Tapi patah niatnya. Berhajat macam nak pergi KLCC (Kuala Lumpur City Centre) atau Pintasan Saloma (Saloma Link Bridge).
Lalu depan KLCC, mak oiii ramainya umat manusia. KLCC is cancel. Maka menujulah kami ke pintasan saloma from KLCC. Cara ke pintasan saloma dengan menggunakan perkhidmatan waze lebih mudah walaupun jalan berliku liku masuk sini masuk sana lalu perumahan, akhirnya sampai jugak. Tak sesat!
Pintasan Saloma
Pintasan Saloma (Saloma Link) dibuka untuk laluan orang ramai dari Kampung Baru ke KLCC. Design Pintasan Saloma mengetengahkan reka bentuk unik yang inspirasi dari sirih junjung, iaitu seni gubahan adat Melayu.
Pintasan Saloma merupakan mercu tanda baharu ibu kota Kuala Lumpur, Malaysia yang turut dihiasi dengan lampu LED yang akan bertukar aneka warna setiap malam.
Jejantas di bawah projek Perbadanan Pembangunan Kampong Bharu (PKB) ini memiliki jarak 370 meter dan dibina berhampiran Stesen LRT Kampung Baru merentasi Lebuhraya Bertingkat Ampang-Kuala Lumpur (AKLEH) dan Sungai Klang dengan kos pembinaan RM31 juta.
Pintasan Saloma juga memendekkan jarak perjalanan Kampung Baru-KLCC daripada 30 minit kepada 15 minit sekiranya melalui laluan seperti berikut.
Dari Kampung Baru: Naik jejantas melalui Lorong Raja Muda Musa 3, 100 meter dari LRT Kampung Baru.
 Dari KLCC : Naik jejantas melalui Jalan Saloma, sebelah menara Public Bank.
Waktu operasi Pintasan Saloma/ Saloma Bridge opening hours
Dibuka Isnin hingga Sabtu, bermula jam 5 pagi hingga 1 pagi, manakala Ahad dan cuti umum dibuka jam 5 pagi hingga 12:30 pagi.
Bagi mengelakkan perbuatan vandalisme, PKB memutuskan untuk tidak membuka Pintasan Saloma selama 24 jam, tetapi mengikut waktu operasi perkhidmatan LRT laluan Kelana Jaya yang akan berakhir tengah malam.
Waktu kami sampai lebih kurang pukul 11 lebih macam tu. Kami parkir kereta tepi jalan berdekatan dengan tangga naik ke Pintasan Saloma. Kebetulan ada parkir kosong bawah tu. Dekat nak berjalan pun. Parkir free.
Saloma bridge entry fee pun free juga. Tak dapat lepak kat KLCC, ambil gambar dari jauh pun jadilah. Nampak tak pintasan Saloma tu gelap je tanpa lampu. Mungkin kami sampai dah lewat, makan Pintasan Saloma tak berlampu lah. Gelap je. Tak meriah lah tu.
Agaknya ada cut off time tutup lampu kot. Entahlah. Tak ada rezeki nak tengok Pintasan Saloma meriah dengan lampu berwarna warni. Ingatkan sentiasa berlampu. Rupanya silap!
Pintasan saloma tutup pukul berapa entah sebenarnya musim COVID ni. Macam tak valid pulak operation hours tu. Macam awal sangat tutup. Disebabkan tak ada lampu, potong mood nak ambil gambar beria. Ala kadar je sudah.
Ramai jugak sebenarnya kat sini. Anak anak muda dan keluarga datang ambil peluang merakam lensa indahnya pintasan saloma. Agak tipis peluang nak ambil gambar tanpa orang lalu lalang. Tak payah lah blur kan gambar mereka. pakai mask kan. Orang tak kenal. Hihi...
Malas nak tunggu turn, asal boleh je lah bergambar. Struggle jugak ambil gambar malam ni. Cahaya kurang dan gegar pun ye.
Walaupun tak ada mood, tetap nak bergambar kat sini. Tanda dah sampai. Tapi macam kena pergi sekali lagi je. Nak tengok versi berlampu pulak.


Selamat Hari Wanita 2022

8 Mac
 merupakan
Hari Wanita sedunia
. Hari Wanita disambut setiap tahun di Malaysia sebagai penghargaan dan pengiktirafan terhadap sumbangan dan jasa wanita yang sangat signifikan dalam pembangunan negara.
Tema Hari Wanita 2022
Tahun ini tema Hari Wanita 2022 bertemakan '
Saksama Bersama
'. Tema ini dipilih untuk meningkatkan kesedaran dan kefahaman seluruh lapisan masyarakat terhadap kepentingan mencapai kesaksamaan bersama bagi memastikan potensi wanita dapat diupaya dan dioptimumkan demi menyediakan masa depan negara yang mampan.
Selari dengan tema Hari Wanita Antarabangsa iaitu '
Gender Equality Today For A Sustainable Tomorrow
'. Tema ini dapat disesuaikan dengan konsep Wawasan Kemakmuran Bersama 2030 yang memberi tumpuan kepada pembangunan secara mampan dengan pengagihan ekonomi yang adil, saksama dan inklusif.
Logo Hari Wanita 2022
Huruf W di awal logo melambangkan perkataan Wanita.
Dua bar di bahagian tengah dan kanan menunjukkan kesaksamaan (sama tinggi) manakala bar pada sebelah kiri menunjukkan usaha berterusan untuk mencapai kesaksamaan pada akhirnya.
Logo ini menggunakan dua warna dua warna iaitu merah dan biru. Merah melambangkan semangat keberanian dan jiwa yang kental manakala biru pula melambangkan kesetiaan dan ketegasan yang perlu ada dalam diri seorang wanita.
sumber : https://www.facebook.com/photo/?fbid=441299377683370&set=a.353756823104293
Ucapan Hari Wanita
Wanita hiasan dunia,
Seindah hiasan adalah wanita solehah,
Yang akan membahagiakan,
Syurga di dalam rumah tangga,
“Selamat Hari Wanita”
Allah memuliakan wanita dan memberi ganjaran syurga kepada wanita yang beriman dan bertakwa kepada Allah S.W.T.
Wanita …
Anugerah terindah Tuhan,
Tegas dalam kelembutan,
Bijak dalam keayuan,
Tangkas dalam pekerjaan,
Selamat Hari Wanita Sedunia Teman …
Semoga menjadi bidadari syurga Illahi di negeri abadi nanti
Wanita Hebat itu Ibuku
Wanita Hebat itu Kakakku
Wanita Hebat itu Adikku
Wanita Hebat itu Nenekku
Wanita Hebat itu Isteriku
Wanita Hebat itu Saudaraku
Wanita Hebat itu Sahabatku
Wanita Hebat itu Guruku
Wanita Hebat itu Bossku
Wanita Hebat itu Doktorku
Wanita Hebat itu Jururawatku
Wanita Hebat itu Para Polis, Tentera & Bomba Negaraku
Wanita Hebat itu Pembantuku
Wanita Hebat itu
Selamat Hari Wanita kepada para wanita di seluruh dunia.
Selamat Menyambut Hari Wanita Sedunia 2022 kepada seluruh wanita.
Wanita adalah aspirasi negara dalam memacu pembangunan ekonomi, pendidikan dan kesejahteraan masyarakat.
Wanita waja negara,
Suka dan duka, kita laluinya.
Demi masa depan anak yang dibuaikan,
Dengan kasih kasih sayang kita bangkit semua.
Selamat Hari Wanita Sedunia 2022
Wanita Bangkit Mendepani Cabaran
Wanita Untuk Dikasihi dan Dilindungi
Selamat Hari Wanita Sedunia 2022
Wanita Bangkit Mendepani Cabaran
The strength of a woman can carry the weight of the world. Keep Smiling and Stay Strong
Happy International Women’s Day 2022
Terima kasih buat isteriku yang selalu korbankan kasih sayang untuk kita sekeluarga. Semoga dirimu sentiasa diberkati, dirahmati dan dilindungi Allah.
Selamat Hari Wanita.
Wanita diciptakan istimewa, tetap kuat dan gagah walau hampir lelah.
WANITA BANGKIT MENDEPANI CABARAN
#SaksamaBersama
#TerimaKasihWanita
#HW2022
Hargailah Wanita


Semata - Mata Nak Dapat Face Massager Libresse PERCUMA? Oh tidak!

Dah terbeli
Listerine sakura and peach zest
 limited edition, kemudian terbeli libresse pad pulak. Semata-mata nak dapat face massager percuma punya pasal lah ni. Eh, tak jugak! Stok pun dah menyusut, kita tambahlah buat stok. Alasan sangat kan!
Padahal memang tersampuk nak membeli nak dapat face massager tu. Pandai betul marketing dorang bagi free gift kan. Perempuan pantang nampak free gift, laju nak membeli. Kan? Ke bukan?
Sekarang suka beli jenis libresse pad hypoallergic liner lebih selesa. Longer & wider extra absorbent mencegah kebocoran terkena pada seluar.
Facial massager ni didatangkan dengan bateri sekali. Ringan dan ergonomic.
Functions
1. Improves skin, firming & lifting
2. Rejuvenates & promotes radiant skin.
Usage
1 to 2 times per day
10 minutes each time
Directions
1. Positive + ions with vibration
Gentle massage for 3-5 minutes.
Use after cleaning and towel dry face
2. Negative - ions with vibration
Gentle massage for 3-5 minutes until fully absorbed
Use with serum/moisturizer after cleaning face
Cautions
Please read the instructions carefully before use.
Please perform patch test before first use. If irritation persistss, discontinue use.
Please clean the unit with damp cloth before and after each use.
Do not immerse unit in water.


Shawl Alhumaira Terpaling Best Pakai

Last beli shawl dari Alhumaira ni April 2021 tahun lepas. Sejak COVID-19 macam setahun sekali baru beli shawl baru. Almaklumlah jarang keluar rumah kan. Sekarang pun rancak orang berniaga untuk persiapan raya.
Semua pakat berniaga awal sebelum Ramadan. Tak kalut lah nanti bulan Ramadan dah siap persiapan raya. Fokus pada Ramadan je lah. Tahun ni persiapan raya tak pasti lagi. Sekadaran macam biasa. Tak beria sangat.
Dah rancak masing-masing promote, kita pun terikut sekali membeli. Dah berkenan, mana boleh tak beli. Menyesal nanti. Kan? Rajin pulak tu lalu lalang kat instagram. Tak boleh jadi ni, cakap dalam hati. Belilah 2 helai buat sedapkan hati.
Setiap helai shawl Alhumaira dibungkus satu satu dalam kotak yang exclusive ni. Tahun lepas beli pun dapat yang sama juga.
Shawl dalam kotak akan dibungkus juga dengan kertas pembungkus dan dilekatkan sticker Alhumaira. Sangat sangat exclusive. Tag juga masih mengekal tag besi yang sama. Masih terserlah ke exclusive an tu.
Tak pasti akan menjadi shawl raya ke tidak. Belum ada tema warna baju raya tahun ni. Yang pasti warna green copper tu nak pakai masa majlis kahwin anak buah bulan 5 nanti.
Dua dua ni berbeza materialnya. Dua dua best pakai. Flowy, lembut dan selesa memakai. Tak panas, breathable gitu. Senang iron dan mudah dibentuk. Tak degil!
Jenis shawl yang agak panjang juga hampir 2m, boleh diolah pelbagai gaya. Alhumaira pun banyak kongsikan tutorial shawl. Tapi saya tak pernah cuba lagi sebarang tutorial Alhumaira. Kurang sesuai dengan saya.
CAMILLE in Deep Garnet
Material : Classic Voile.
Size : Width : 69 cm est, Length : 186 cm est
Created with high quality Classic Voile material that is soft, breathable while giving off the perfect flow for amazing drapes! Lest we forget Camille is ironless too, so all you need to do is pin and go.
BASIC PREMIUM in Green Cooper
Material : Original Korean Chiffon
Size : Width : 70 cm est, Length : 188 cm est
Exclusive and expensive “Original Korean Chiffon” to make this premium collection. This is the shawl for those who are looking for a basic shawl to wear every day but still emphasize on the premium quality.
CARE INSTRUCTIONS
Hand wash. Machine wash is not advisable.
Wash separately.
Untuk pembelian online, boleh beli terus di
website Alhumaira
.


She Was Pretty Malaysia

She Was Pretty Malaysia
, sebuah drama adaptasi drama popular Korea (K-Drama) lakonan Diana Danielle dan Aiman Hakim Ridza. Drama She Was Pretty Malaysia remake mula bersiaran pada 23 Jun 2022 di platform digital Viu.
DRAMA SHE WAS PRETTY
Mula siaran : 23 Jun 2022
Waktu siaran : Setiap Khamis
Rangkaian : Viu Malaysia (Viu Original)
Penulis Skrip : Rafidah Abdullah
Pengarah : Yusry Abdul Halim
Produksi : Independent Pictures
PELAKON DAN WATAK
Aiman Hakim Ridza sebagai Haniff
Diana Danielle sebagai Nadia
Alvin Chong sebagai Ashraff
Yasmin Hani sebagai Julie
Adam Malek sebagai Junad
Arena Wan sebagai Aria Bakri
Daniella Sya
Asha Merican
Shah Kimin
Amelina
SINOPSIS SHE WAS PRETTY
Selepas keterbalikan dari segi kekayaan dan paras rupa, buah hati dari zaman kanak-kanak bertemu semula untuk kali pertama dalam 15 tahun sebagai pekerja majalah fesyen.


Tahu tak sunscreen ni kena pakai hari-hari. Ye, walaupun duduk di rumah tetap kena pakai sunscreena juga. Mungkin ramai yang tak tahu kepentingan pakai sunscreen. Dulu saya pun anggap macam tak ada keperluan pun pakai sunscreen bila duduk rumah. Sebab tak keluar rumah, tak kena cahaya matahari kan. Rupanya saya silap.
Fungsi Sunscreen untuk wajah
1. Mengelakkan kulit sunburn/sun-tan/gelap/hitam/kulit terbakar
2. Mengurangkan kedutan pada kulit wajah
3. Mengelakkan pigmentation/ jeragat (punca utama jeragat sebab tak pakai sunscreen)
4. Mencegah punca kanser kulit
baca juga :
perbezaan sunscreen dan sunblock
Banyak kesan pakai sunscreen ni untuk menjaga kecantikan kulit. Baru baru ni terkena racun tiktok lagi. Sebelum racun tiktok beli produk Always Be Pure, sekarang ni terbeli Sunscreen Elegant Whitening Emulsion (EWE) SPF 50++ pulak.
Bukanlah terbeli sangat pun, memang nak beli sunscreen sebab stok hampir habis. Alang-alang nak beli baru, kita cubalah Elegant Whitening Emulsion pulak. Asyik naik kat fyp je, mana tahan kalau tak beli.
Sunscreen Elegant Whitening Emulsion (EWE)
Elegant Whitening Emulsion adalah krim pemutih berasaskan air yg dirimus khas dengan pemutihan segera. anti-penuaan dan penghidratan aktif.
Didatangkan dalam bentuk bekas silinder, nampak exclusive sangat produk Sunscreen Elegant Whitening Emulsion ni. Warna bekas dan tube dia pun menarik. In real macam warna dusty purple pink macam tu.
Penutup tube warna pink metallic. Cantik kombinasi warna sunscreen ni dari bekas sampailah ke produknya.
Tube juga di seal untuk mengelakkan krim terkeluar dan kebersihan produk pun terjamin.
Kebaikan Sunscreen Elegant Whitening Emulsion (EWE) SPF 50++
Mengekalkan kelembapan kulit
Mengurangkan garisan halus kulit
Melindungi kulit dari Sinaran UV
Menegangkan kulit
Mencarahkan kulit dengan adanya vitamin B3
Mengecilkan liang pori-pori
Anti penuaan (Anti - aging)
Krim yang berbau wangi
SPF 50++
Boleh dijadikan sebagai asas makeup (makeup base)
Meratakan tona kulit
Menghilangkan jeragat
Boleh dijadikan sebagai foundation
Apa yang membuatkan saya tertarik untuk membeli Sunscreen Elegant Whitening Emulsion (EWE) SPF 50++  sebab dia boleh gantikan foundation.
Bila pakai foundation biasa berwarna tu, auto face mask jadi kotor kan. Bila pakai suncreen Elegant Whitening Emulsion ni, kulit lebih cerah sikit seolah olah macam pakai foundation lah cerita dia. Face mask pun tak dicemari dengan warna lain.
tona kulit lebih cerah dan pinkish
Sebelum ni pakai suncreen jenis biasa je memang betul betul untuk protect kulit. Tapi Sunscreen Elegant Whitening Emulsion (EWE) SPF 50++  ni luar biasa sikit sebab boleh gantikan sebagai foundation gitu.
Tambah lagi kebaikan elegant whitening emulsion ni memenuhi apa yang saya nak. Paling best dia tak berminyak sangat walaupun nampak berkilat sikit. Macam biasalah kalau pakai suncreen kan. Mudah untuk oleskan pada kulit selepas pakai pelembap.
Bau Elegant Whitening Emulsion ni wangi tau! Krim dia pun warna putih pink. Bila pakai nampaklah cerah merah merah jambu gitu. Mula mula tu pakai agak kelabu sikit sebab krim ni putih pink kan. Kulit saya pulak tak berapa nak cerah.
Tapi dah lama pakai dia jadi cerah sekata macam tu. Best pakai, tak rugi membeli.
Kandungan Elegant Whitening Emulsion (EWE)
Niacinamide (Vitamin B3)
Tocopheryl Acetate (Vitamin E)
Caesalpinia SpinosaGum(TaraTree)
Helianthus Annuus Extract (Sunflower Shoot)
Cichoriumlntybus (ChicoryRoot)
Avena Strigosa Seed Extract (BlackOats)
Cara guna Elegant Whitening Emulsion
Lepas cuci muka, pakai toner kemudian pelembap baru pakai Elegant Whitening Emulsion. Begitulah langkah yang betul. Bukan cuci muka terus pakai sunscreen tau! Silap tu.
Cara memilih sunscreen
Pilihlah sunscreen yang mengandungi Broad Spectrum yang memberikan perlindungan daripada UVA @ UVB. Mudah je untuk tahu, pastikan ada SPF ++ & PA ++.
Nampak macam best kan sunscreen ni. Jangan tanya kenapa saya teracun membeli. Bukan review berbayar. Review sebab produk menarik dan best pakai. Sesuai dengan kulit setakat ini.
Harga RM89, boleh cari dalam carian google. Boleh beli direct dari website, shopee atau mana mana platform. Boleh survey mana-mana seller yang berkenan di hati.


Tak Habis Mengkaji RFID

Bermula 15 Januari 2022, Lebuhraya PLUS telah melaksanakan kutipan tol melalui Touch ‘n Go RFID bagi laluan utama Pulau Pinang-Johor. Sebelum tu lagi, saya pun dah mula pasang RFID lekat pada lampu kereta.
Masa tu claim yang e wallet RM50 melalui aplikasi Touch ‘n Go. Kiranya percuma lah masa dapat tu. Touch ‘n Go RFID edisi awal. Dah pasang awal tapi tak guna. Sejak mula dilaksanakan tu barulah dapat mencuba Touch ‘n Go RFID ni. So far guna di mana mana tol tak ada masalah. Lancar lalu tol.
Cerita pasal RFID, teringat pulak kisah lama. Dulu dok mengkaji pasal RFID. Tapi tak habis mengkaji. Sampai tahap Degree (Ijazah) je lah mampu. Entah apa yang dok kaji dulu padam terus dalam ingatan. Eh, taklah padam semua. Masih ada saki baki dalam ingatan.
Tak merasa nak jadi engineer, terjerumus lepas tu kerja dalam bidang lain. Walaupun bidang belajar lain, bidang kerja lain. Struggle betul nak cari kerja dalam engineering ni. Siapa result hebat dipandang dulu. Takpelah, rezeki masing-masing kan.
Tak nak sambung master ke? Oh tidak! Otak dah tepu dah. Biarlah encik suami yang teruskan master dan sekarang tengah struggle habiskan road to PhD dia.
Dulu cita-cita nak jadi arkitek. Tapi dah kenapa dari teknik membawa ke diploma seterusnya ijazah pun ambil electrical enginering jugak. Ini namanya kecelaruan otak. Anak bongsu, mana boleh buat pilihan sangat.
Dah abang sulong ambik electrical, kita pun mengikutlah. Kita tak dapat jadi engineer takpe, dah menurun pada anaknya 2 orang ambil electrical dan dah jadi engineer pun. Alhamdulillah, setiap orang rezeki berbeza.
Janganlah anggap buang masa tuntut ilmu tapi tak dapat kerja bagus. At least, kita ada peluang menimba ilmu. Kadang tak suka orang dok cakap cakap, kita ni belajar tinggi tapi tak kerja. Hellooo, duduk rumah bukan goyang kaki tau. Tak kan buat kerja kena tunjuk. Kita bukan kerja office hour masuk kerja pukul 8 pagi balik pukul 5 petang.
Kerja tak pernah habis sampai sakit otak nak kena perah idea. Well, tak dapat jadi arkitek dapat buat freelance graphic designer pun jadilah. Acah acah gitu. Nak buat camne, kita ni otak kanan bukan kiri.


Telefilem Abang Ngah

Telefilem Abang Ngah
, telefilem melayu terbaru di TV2 dibintangi pelakon Fareez Fauzi, Sera Melissa, Jaja Iliyes, Dilla Ahmad, Mubarak Majid dan ramai lagi. Telefilem Abang Ngah bersiaran pada hari Isnin 14 Mac 2022, jam 9:00 malam di slot Drama On 2 TV2.
TELEFILEM ABANG NGAH
Waktu Siaran : Isnin, 14 Mac 2022, jam 9:00 malam
Siaran TV : Drama On 2 TV2
Penulis skrip : Fatin Nabila, Adza Emie
Idea Asal : Fatin Nabila
Pengarah : Along Kamaludin
Produksi : Layar Ceritera Sdn Bhd
PELAKON ABANG NGAH
Fareez Fauzi
Sera Melissa
Jaja Iliyes
Dilla Ahmad
Mubarak Majid
SINOPSIS ABANG NGAH
Abang Ngah lahir dengan kekurangan fizikal dan akal yang lemah. Walaupun dengan kekurangan diri, kasih Abang Ngah terhadap adik-adiknya terlalu utuh dan akan kekal walau apa jua keadaan.


Telefilem Biar Aku Jadi Imammu

Telefilem Biar Aku Jadi Imammu menampilkan gandingan pelakon Fikry Ibrahim dan Daniella Sya. Biar Aku Jadi Imammu bersiaran pada 26 Mac 2022 di slot Panggung RTM di TV1.
TELEFILEM BIAR AKU JADI IMAMMU
Waktu siaran : Sabtu, 26 Mac 2022, jam 9:00 malam
Siaran TV : Slot Panggung RTM TV1 | rtmklik.rtm.gov.my
Idea Asal : Najiy Jefri
Penulis skrip : Afdal Shahizad
Pengarah : Faizal Nadxman
Penerbit : Guam Teamwork Sdn. Bhd.
PELAKON DAN WATAK
Fikry Ibrahim sebagai Fitri
Daniella Sya sebagai Sarah
Nazam Anas
Ku Faridah
SINOPSIS BIAR AKU JADI IMAMMU
Fitri, seorang graduan dari Mesir mahu menyempurnakan hajat ibunya untuk menjadi pendakwah. Dalam masa sama, dia terlebih dulu memilih bidang lakonan yang penuh glamour dan kontroversi lalu membawanya mengenali Sarah.
Apakah kesudahannya?


Telefilem Bukan Sebuah Dakyah

Telefilem Bukan Sebuah Dakyah
 akan bersiaran pada hari Sabtu ini 26 Mac 2022, jam 10:00 malam di TV3. Dibintangi Mawar Rashid, Puteri Sarah Liyana, Raf Yaakob, Kismah Johar, Syarul Ezani dan ramai lagi.
TELEFILEM BUKAN SEBUAH DAKYAH
Waktu siaran : Sabtu, 26 Mac 2022, jam 10:00 malam
Siaran TV : TV3
Idea asal : Sophilea novelis
Penulis skrip : Sophilea novelis
Script editor : Zarihah Hassan
Pengarah : Adam Hamid Jarnail
Produksi : Creative Skill Solution
PELAKON BUKAN SEBUAH DAKYAH
Mawar Rashid
Puteri Sarah Liyana
Raf Yaakob
Kismah Johar
Syarul Ezani
Zainab Othman
Dato Amin Kasim
Zoey Rahman
Manan Sulaiman
Rohaya Maya
Idzham Ismail
Shyrim Husni
Shamielya Shamsul
Shakira Stephen
Putera Karl
SINOPSIS BUKAN SEBUAH DAKYAH
Doktor Arini, seorang petugas barisan hadapan di wad ICU Covid di sebuah hospital. Saban hari dia melihat mangsa dari pelbagai peringkat dimasukkan ke situ untuk menerima rawatan Covid.


Telefilem Derai

Derai
, sebuah telefilem ulang siar lakonan Mimi Lana, Syafiq Kyle dan Redza Rosli.
Telefilem Derai
 bersiaran pada hari Jumaat, 11 Mac 2022 jam 10:00 malam di TV3.
TELEFILEM DERAI
Waktu siaran : Sabtu, 5 September 2020, jam 10:00 malam
Siaran TV : Slot Cerekarama TV3
Ulang siar : Jumaat, 11 Mac 2022, jam 10:00 malam
Siaran TV : TV3
Penulis skrip : Eenaz Mokhtar
Pengarah : Feroz Kader
Produksi : FJ Pictures Sdn Bhd

PELAKON DERAI
Mimi Lana
Syafiq Kyle
Redza Rosli
Riz Amin
Jay Iswazir
Puteri Rafasya
Wan Hanafi Su
SINOPSIS DERAI
Kisah Nurul, seorang isteri yang bangkit menuntut bela terhadap tiga orang sahabat suaminya yang telah mengakibatkan kematian suami, Khalid dan anak tunggalnya tiga tahun lalu.
Nurul Asyikin hidup bahagia bersama Khalid dan anak perempuan mereka, Nur Syakila. Mereka sekeluarga hidup sederhana di luar bandar dari bandar Kuala Lumpur dan menjalankan perusahaan kecil, memandangkan masing-masing ada beberapa bidang tanah yang boleh diusahakan.
Baharudin dan Azman adalah dua orang sahabat baik Khalid, sewaktu belajar dahulu. Suatu hari Baharudin dan Azman datang ke kampung, memujuk Khalid untuk ikut serta dalam satu rancangan perniagan yang mereka mahu jalankan.
Rancangan ini sekaligus membolehkan Khalid mula melihat perniagaan ke pasaran antarabangsa. Khalid sangat teruja dengan cadangan itu tetapi Nurull tidak bersetuju, dia risau jikalua Baharudin mempergunakan suaminya yang dikenali dengan sifat mudah percaya dan pemurah.


Telefilem Doktor Idaman

Telefilem Doktor Idaman
 menampilkan lakonan Nadiya Nisaa, Bella Astillah dan Dee Alhadi bersiaran pada Ahad , 3 April 2022 jam 10:00 malam di TV3.
TELEFILEM DOKTOR IDAMAN
Waktu Siaran : Ahad, 3 April 2022, jam 10:00 malam
Siaran TV : TV3
Pengarah : Liyana Jasmay
Produksi : Mermaid Studios
PELAKON DOKTOR IDAMAN
Bella Astillah
Nadiya Nisaa
Dee Alhadi
Azrel Ismail
SINOPSIS DOKTOR IDAMAN
Tiga wanita urban yang jatuh cinta pada seorang doktor hensem di Klinik Idaman. Ketiga-tiga mereka gilakan doktor itu tapi hanya seorang saja yang berjaya mencuri hatinya.


Telefilem Jeriji Patin

Jeriji Patin
, sebuah telefilem terbaru di Slot Cerekarama TV3 lakonan Syazuwan Hassan, Nasir Bilal Khan, Afifah Nasir, Mak Wan latah dan ramai lagi. Telefilem Jeriji Patin bersiaran pada Sabtu ini 2 April 2022, jam 10:00malam di TV3.
TELEFILEM JERIJI PATIN
Waktu siaran : Sabtu, 2 April 2022, jam 10:00 malam
Siaran TV : Slot Cerekarama TV3
Pengarah : Nazir Jamaluddin
Produksi : Suarakita Production
PELAKON JERIJI PATIN
Muhammad Syazuwan Hassan
Nasir Bilal Khan
Afifah Nasir
Syean Mokhtar
Mak Wan Latah
Aisar Khaled
SINOPSIS JERIJI PATIN
 Rizal, seorang bekas banduan yang baru dibebaskan dari penjara. Dengan perasaan yang cekal untuk buktikan dia seorang yang masih berguna kepada masyarakat.


Telefilem Jika Fattah

Telefilem Jika Fattah
 mengisi slot Skrin Di 9 malam ini jam 8:30 malam di TV9. Telefilem Jika Fattah dibintangi pelakon Zahiril Adzim, Shera Aiyob, Wan Maimunah, Izzy Reef dan Izzya Reen.
TELEFILEM JIKA FATTAH
Waktu Siaran : Jumaat, 11 Mac 2022, jam 8:30 malam
Siaran TV : Skrin Di 9 TV9
Penulis skrip : Azal Ezreen
Pengarah : Jamal Khan
Produksi : Cinema Stage Production
PELAKON JIKA FATTAH
Zahiril Adzim
Shera Aiyob
Wan Maimunah
Izzy Reef
Izzya Reen
SINOPSIS JIKA FATTAH
Kehadiran Fattah yang merupakan seorang anak yatim di dalam keluarga Zaidi telah mengubah kehidupan mereka sekeluarga melalui mempunyai sikap terpuji yang ada di dalam diri Fattah yang menyedarkan Zaidi dan isterinya Intan.


Telefilem Kerana Binti Abdullah

Telefilem/telemovie Kerana Binti Abdullah bersiaran pada hari Sabtu 19 Mac 2022 jam 9:00 malam di slot Panggung RTM TV1. Dibintangi oleh Alif Satar, Atikah Suhaime, Fezrul Khan, Salina Saibi, Nurhasmira Azmi dan ramai lagi.
TELEFILEM KERANA BINTI ABDULLAH
Waktu Siaran : Sabtu, 19 Mac 2022, 9:00 malam
Siaran TV : Panggung RTM TV1
Penulis skrip : Kama Hj. Azman
Pengarah : Nizam Zakaria
Produksi : Cuepro Productions Sdn Bhd
PELAKON KERANA BINTI ABDULLAH
Alif Satar
Atikah Suhaime
Fezrul Khan
Salina Saibi
Nurhasmira Azmi
SINOPSIS KERANA BINTI ABDULLAH
Kisah kehidupan seorang anak tak sah taraf, Khaira yang dipelihara oleh abang angkatnya, Along namun isteri Along, Maria tidak menyukai Khaira.


Telefilem Mek Wok

Telefilem/ Telemovie Mek Wok
, sebuah telefilem ulang siar bersiaran pada 28 Mac 2022 jam 9:00 di slot Drama On 2 TV2. Dibintangi pelakon Fauziah Nawi, Dato' Ahmad Tarmimi Siregar, Fardhiya, Amar Asyraf dan ramai lagi.
TELEFILEM MEK WOK
Waktu siaran : Isnin, 28 Mac 2022, jam 9:00 malam
Siaran TV : Drama On 2 TV2
Penulis skrip : MF Kencana
Pengarah : Nuad Othman
Produksi : Shamim Pictures
PELAKON DAN WATAK
Fauziah Nawi
Dato' Ahmad Tarmimi Siregar
Faradhiya
Amar Asyraf
Khatijah Tan
Mubarak Majid
Ikhwan Khairudin
Mimi Ernida
SINOPSIS MEK WOK
Setelah mendengar kisah seram yang diceritakan oleh Tok Penghulu, seorang penerbit filem berminat menjadikan kisah tersebut sebuah filem. Selang beberapa minggu, kru produksi datang ke kampung untuk membuat penggambaran.
Namun, kerana kekurangan bajet pengarah telah meminta kru produksi untuk mencari pelakon tambahan dikalangan penduduk kampung yang sanggup berlakon tanpa bayaran. Kru produksi juga telah menyinggung hati Tok Anjang yang kemudian berpakat dengan Jebat untuk menggagalkan penggambaran yang sedang berjalan.


Telefilem Memori Ekspress

Telefilem Memori Ekspress
, sebuah telefilem dibintangi pelakon Hazama, Nadia Brian, Sadiq M. Jamil, Han Zalini dan ramai lagi bersiaran pada Jumaat, 1 April 2022 jam 8:30 malam di slot Skrin di 9 TV9.
TELEFILEM MEMORI EKSPRESS
Waktu Siaran : Jumaat, 1 April 2022, jam 8:30 malam
Siaran TV : Skrin di 9 TV9
Penulis skrip : Nazri Vovinski
Pengarah : Idril Mihat
Produksi : Lumatic Films
PELAKON MEMORI EKSPRESS
Hazama
Nadia Brian
Sadiq M. Jamil
Han Zalini
Zain Hamid
Syean Mokhtar
SINOPSIS MEMORI EKSPRESS
Ramona dan kekasihnya, Erwin selesai buat satu scam pada pasangan pencen yang mahu buka kedai runcit berjumlah RM50 ribu.


Telefilem Mr Maid, Suami Ibu

Mr Maid Suami Ibu
, sebuah drama ulang siar lakonan Aishah Ilias, Iman Rifqi dan Izzue Islam. Telefilem Mr Maid, Suami Ibu akan disiarkan pada hari Jumaat, 4 Mac 2022, jam 10:00 malam di TV3.
TELEFILEM MR MAID SUAMI IBU
Waktu siaran : Jumaat, 4 Mac 2022, jam 10:00 malam
Siaran TV : TV3
Pengarah : Nizam Zakaria
Terbitan : White Merpati Entertainment Sdn Bhd
PELAKON MR MAID SUAMI IBU
Aishah Ilias
Izzue Islam
Iman Rifqi
Faye Kusairi
SINOPSIS MR MAID SUAMI IBU
Ibu Arjuna (Iman Rifqi), Myazara (Aishah Ilias) yang sibuk bekerja mengupah Hadi (Izzue Islam), seorang pelatih senam aerobik untuk menguruskan rumah dan anaknya. Ini menyebabkan Arjuna lebih selesa meluahkan masalah dan berada bersama Hadi.
Dapatkan Hadi menjalankan tugasnya dan membantu Arjuna?


Telefilem Nasi Ambeng Timah

Telefilem Nasi Ambeng Timah
, telefilem terbaharu di Slot Skrin Di 9 TV9. Telefilem Nasi Ambeng Timah dibintangi pelakon Amy Nur Tinie, Dato' Tarmimi Siregar, Dato' Jalaluddin Hassan, Amar Asyraf dan ramai lagi.
TELEFILEM NASI AMBENG TIMAH
Waktu siaran : Jumaat, 25 Mac 2022, jam 8:30 Malam
Siaran TV : Slot Skrin Di 9 TV9 | Astro 149 | myFreeview 109 | Tonton
Idea Asal : Azura Halid
Penulis Skrip : Myra Sofea
Pengarah : Eoon Shuhaini
Penerbit : Punyakumari Periasamy
Produksi : Universal Excel Creation Sdn. Bhd
Genre : Komedi
PELAKON DAN  WATAK
Amy Nur Tinie sebagai Timah
Dato' Tarmimi Siregar sebagai Wak Karjo
Dato' Jalaluddin Hassan sebagai Tok Seman
Amar Asyraf
Shafiq Sahli
Esma Daniel
SINOPSIS NASI AMBENG TIMAH
Mengisahkan tentang Wak Karjo yang mencarikan jodoh untuk anak perempuannya Timah. Calon jodoh Timah kenalah makan nasi ambeng hari-hari.
Biodata Amy Nur Tinie (Nur Tinie Abdul Aziz)
Merupakan model dan ratu cantik pernah memegang gelaran :
Miss Malaysia Kebaya 2016
Juara Projek Bliss Bintang Bliss 2016
Juara Pencarian Ratu Festival Kerja Kahwin Utara 2015
16 peserta akhir Miss Perak Tourism 2015
Juara KBJ Ratu Kebaya 2015
Pemenang Ngam Bersama Clean & Clear 2014
Pemenang Pencarian Model Festival Pengantin Taiping 2014
Pemenang kedua Dream Car Expo Model Search 2014
Juara Gadis Metro 2011
Tinie turut menyerlah dalam kerjaya seninya sebagai hos program Tumit Tinggi dan Santai Jer untuk RTM. Gadis berdarah kacukan Arab di sebelah bapa dengan ketinggian 173 sentimeter ini, mula melebarkan langkah dalam lakonan pula apabila terbabit membintangi filem 10 Tips Tipu Bini terbitan Rumah Produksi Merah milik Datuk Awie.
Baru menjebakkan diri dalam bidang lakonan, selepas aktif mengacara program TV sebagai Miss Eco International.
Menariknya, dalam telefilem Nasi Ambeng Timah ni Amy Nur Tinie berdialog dalam bahasa Jawa untuk beberapa babak. Sekali imbas, seiras rupa pelakon Puteri Aishah.


Telefilem Puan Bos

Telefilem Puan Bos
, telefilem 2019 ulang siar pada hari Selasa 1 Mac 2022, jam 9:00 malam di TV2. Telefilem Puan Bos dibintangi pelakon Nadiya Nisaa bergandingan dengan Zahiril Adzim.
TELEFILEM PUAN BOS
Waktu Siaran : Selasa, 1 Mac 2022, jam 9:00 malam
Siaran TV : Drama On 2 TV2, rtmklik
Penulis skrip : Adza Emie Adenan
Pengarah : Amzari Amir
Produksi : Wayang Tinggi Produksi Sdn Bhd
PELAKON PUAN BOS
Nadiya Nisaa
Zahiril Adzim
Ran Raja Lawak
Fatin Nur Azreen
Man Rajak Lawak
Joyce Harn
SINOPSIS PUAN BOS
Mengisahkan tentang sepasang suami isteri yang 'workaholic' terpaksa berhadapan dengan cabaran yang terhebat dalam perkahwinan mereka apabila si isteri menjadi bos kepada suaminya.


Telefilem Pulang Yang Dirindui

Telefilem Pulang Yang Dirindui, sebuah telefilem dibintangi pelakon Ku Fridah, Shaharuddin Thamby, Nur Albaniah, Zoey Rahman dan Elisha Sandha. Telefilem Pulang Yang Dirindui bersiaran pada hari Isnin, 7 Mac 2022 jam 9:00 malam di slot Drama On 2 TV2.
TELEFILEM PULANG YANG DIRINDUI
Waktu Siaran : Isnin, 7 Mac 2022, jam 9:00 malam
Siaran TV : Drama on 2 TV2
Penulis skrip: Wan Mahani Wan Hassan
Pengarah : Wan Cromox
Produksi : Juanridz Pictures Sdn Bhd
PELAKON PULANG YANG DIRINDUI
Ku Fridah
Shaharuddin Thamby
Zoey Rahman
Elisha Sandha
Zaki Azeman
Amanda Misbun
Shahrin Fuzi
Kuna Muzani
Nur Albaniah
SINOPSIS PULANG YANG DIRINDUI
Kisah seorang pemuda bernama Zahim yang terpaksa menyamar sebagai anak kepada Zaiton atau Mak Ton yang diambil dari rumah orang-orang tua demi untuk membahagiakan seorang ibu yang terlalu merindui anak-anaknya.
Mak Ton pernah koma semasa berada di rumah kebajikan. Akibatnya, dia hilang ingatan sehingga tidak dapat mengingati wajah tiga orang anaknya.


Tersandar Makan Nasi Kandar

Semalam, tak ada idea nak masak apa sebab barang basah tinggal udang dan isi ayam je. Udang, encik suami dah tak lalu makan. Isi ayam, baru je habiskan separuh masak ayam black pepper.
Teringat ada topup duit dalam aplikasi grab tapi belum guna. Ikut kira-kira, dapatlah dua bungkus nasi kandar dengan bayaran penghantaran sekali.
Apa tunggu lagi, order lah J.J Nasi kandar. Order Set A, ada nasi + ayam goreng + sayur kubis + bendi + telur rebus sebiji + telur masin separuh + kuah campur dan papadom saiz besar. Bukan pertama kali order J.J Nasi Kandar ni, rasanya ini kali ketiga.
Sebab sedap kena dengan selera, itu yang repeat order. Padahal bukan kegemaran sangat makan nasi kandar. Jenis tak suka kuah banjir macam tu. Tapi disebabkan dia letak kuah asing, jadi tak ada masalah untuk saya menikmati dengan penuh berselera.
Pertama kali order dulu di pek dalam bekas tipuware. Sekarang order dia bungkus dalam kertas warna coklat ni. Sticker tetap tak tinggal.
Tak sempat nak setup props, kita ambil gambar begini je lah ye. Kalau dah lapar, mana boleh bawak bincang dah!
Dia punya porsi nasi tak mampu nak habiskan sorang makan. Nak habiskan pun lambat sudah. Lepas makan mampu buat tersandar kekenyangan.
Beginilah cara saya makan tanpa kuah campur. Letak kuah sikit sikit je. Makan letak sambal gesek sekali. Baru best makan pedas pedas. Tak reti betul nak makan nasik kandar versi kuah banjir. Ampunkan saya oghang utara.
Puas hati makan, beli 1 kongsi dua orang pun boleh ni. Cuma kena tambah ayam sebab saiz ayam dia kecil sikit. Belum habis nasi, ayam dah habis dulu. Hehe...
Lokasi J.J Nasi Kandar
636 Jalan Sri Pulai 34
Taman Sri Pulai 3
70400 Seremban, Negeri Sembilan, Malaysia


Ubat Titis Sakit Gigi Terpaling Berkesan

Balik kampung haritu, boleh pulak gigi buat hal daaaa. Sebenarnya dah lama jugak gigi geraham tu berlubang. Nak tampal, sikit punya susah nak buat appointment doktor. Nak set untuk consult, lepas consult baru boleh buat rawatan. Itupun kena tunggu date kosong.
Maka, tertangguh lah hal nak set appointment. Gigi pun tak lah sakit beria. Masih boleh bawak bincang sebab dia kadang kadang je rasa sakit. Cuma masa balik kampung jumaat tu tak tahulah kenapa sakit berdenyut denyut sampai nak tidur pun payah.
Terus buka page 'Segamat' survey klinik gigi. Dalam masa survey tu ada jugak baca komen sekali. Ada yang suggest suruh beli ubat titis sakit gigi Hurix's ni. Katanya berkesan. Kiranya ubat tahan sakit gigi berlubang lah sebelum sementara nak tunggu jumpa doktor gigi tu.
 Esok pagi, lepas mengundi saya ajak encik suami keluar pergi membeli ubat titis sakit gigi Hurix's di 7E. Harga ubat sakit gigi Hurix's ni lebih kurang RM5-RM7 macam tu. Lupa pulak!
Ubat titis sakit gigi Hurix's (Toothache drops)
Dijual dalam bentuk kotak macam ni. Kotaknya kecil je. Didatangkan dengan 1 botol minyak bunga cengkih dan juga beberapa batang cotton bud.
Cara guna ubat titis Hurix's
Dibelakang kotak disertakan cara menggunakan ubat titis sakit gigi berlubang. Saya titiskan minyak ke cotton bud dan oleskan pada bahagian gigi berlubang tu. Terasa lah jugak rasa bunga cengkih tu. Tak boleh nak elak sebab masuk mulut dan tentulah akan rasa.
Selepas beberapa minit, lega jugak sakit gigi tu. Alhamdulillah...Memang berkesan sungguh ubat titis sakit gigi Hurix's ni. Tak sesia beli. Ikutkan nak titis je lagi berkesan bila minyak bunga cengkih tu masuk gigi berlubang tu. Tapi tak ada dropper.
Cotton bud dia sikit punya besar. Kena improve patutnya cotton bud baby tu baru okay kot. Kalau sakit gigi berlubang tu, bolehlah cuba ubat titis Hurix's ni. Keberkesanan tu bergantung pada keadaan gigi tu jugak.
Sekurang kurangnya ubat titis ni membantu melegakan sikit sakit gigi berlubang tu dari menahan sakit yang teramat sangat.
Petua ubat sakit gigi
Atau boleh je guna petua cengkih ubat sakit gigi. Kalau kat rumah saya sapu
Essential oil

Copaiba
 atau
Thieves
, berkesan jugak. Cuma masa tu tak bawak balik kampung pulak. Gigi ni sakit hati pulak dengan tuan dia. Haritu gigi depan buat hal, dah selamat buat
veneer composite
.
Sekarang giliran gigi geraham pulak berlubang. Adeh!


WONDA Gold Class Coffee Master's Blend Instant Coffee

Kopi dan seketul Fiza, berpisah tiada. Jangan disuruh puasa kopi, kemurungan terus jadinya. Silap silap tak minum kopi boleh jadi pening kepala. Dapat kopi baru lega. Sekali sehari pun jadi lah.
WONDA Coffee, salah satu jenama minuman kopi yang saya suka. Biasanya akan beli kopi tarik wonda. Itulah minuman kopi dalam tin yang terpaling saya suka kalau travel kemana-mana. Minum kalau travel je lah. Duduk rumah, bancuh kopi kat rumah je sudah.
Pernah juga beli WONDA Coffee kopi tarik 3 in 1 sachet. Tapi rasa dia lansung tak sama macam dalam tin. Sekali tu je lah beli. Tetap yang dalam tin sedap.
baca juga
wonda coffee zero sugar
wonda barista long drive
wonda coffee sarawak edition
Baru-baru ni perasan WONDA Coffee terbaru terpampang di billboard sekitar Kuala Lumpur tak silap. Cakap kat suami, nanti beli eh. Semalam dia singgah 99 Speedmart, ada pulak. Ambil gambar dan bagi kat whatsapp dengan pertanyaan nak tak? Kita pun apa lagi, tak banyak soal. Nakkkk!!!
WONDA Coffee Instant Coffee
WONDA Coffee yang terbaru dengan 2 varian baru iaitu GOLD CLASS (Coffee master's blend) dan PREMIUM CLASS (100%  Arabica, Brazil single origin).
GOLD CLASS (Coffee master's blend)
Gabungan biji kopi Robusta dan Arabica yang memberikan rasa yang lebih mewah dan tekstur kopi yang lebih halus. Menggunakan teknologi freeze dried, campuran ini terdiri daripada frozen coffee granules yang memberikan aroma kesegaran kopi yang diperbaharui dengan rasa kafe premium.
PREMIUM CLASS (100% Arabica, Brazil single origin)
100% biji Arabica dari Brazil, membuktikan rasa kopi yang sedap dan seimbang.
Kedua-duanya didatangkan dalam balang kaca moden 100g yang boleh diisi semula. Rasa kopi yang lazat dengan rasa pahit dan manis mengikut bancuhan citrasa sendiri. Sesuai untuk dijadikan minuman kopi latte, cappucino, dalgona, americano dengan kopi segera gourmet WONDA Coffee.
Bila encik suami kata nak mana satu, saya pilih Gold Class lah. Saya expect rasa dia lagi sedap lah sebab gold dan mahal sikit dari premium. GOLD CLASS (Coffee master's blend) harganya RM15.50 dan PREMIUM CLASS (100% Arabica, Brazil single origin) RM10.70.
Frozen coffee granules yang agak besar besar saiz butirannya. Mudah sangat larut dalam air panas. Senang nak bancuh, kacau sikit je dah larut tanpa kacau beria. Malam tadi saya dah bancuh buat kopi susu. Sedap tu sedap, tapi kena letak susu pekat lebih sikit.
Tapi saya saya buat bancuhan kopi o light light je pun dah sedap dah sebenarnya. Kurang penggunaan gula dan kaya dengan kopi pahit yang tak seberapa.
Rasa WONDA instant coffee ni sedap. Kalau buat
Dalgona Coffee
 mesti mantop rasa dia. Cuma tu lah, malas nak buat. Bukan musim Dalgona Coffee, PKP pun dah berakhir.


12 Pose OOTD Menarik Di Pagi Raya

Nampaknya raya tahun ni lebih meriah. Almaklumlah sambut raya tertangguh 2 tahun tak dapat balik beraya di kampung. Baju raya dah beli ke tu? Macamana dengan persiapan raya?
Tahun ni fesyen tema baju raya macam back to classic. Untuk baju raya perempuan nampak banyak fesyen kebarung, kurung pahang dan baju kurung kedah. Baju lelaki macam biasalah baju melayu teluk belangan dan cekak musang je paling tidak. Tak nampak lagi fesyen pelik-pelik.
Macam biasa pagi raya mesti nak posing raya gaya OOTD ( Outift Of The Day) kan. Tak tahu nak posing macamana? Boleh tiruvasi idea 12 pose OOTD menarik di pagi raya yang dikongsikan oleh remaja.
baca juga :
cara posing untuk nampak kurus
12 Pose OOTD Menarik Di Pagi Raya
01 : Pose pening
02 : Pose sembunyi perut
03 : Pose selak rambut
04 : Pose renung semut
05 : Pose sampin longgar
06 : Pose sakit belakang
07 : Pose lap
08 : Pose sakit leher
09 : Pose merenung masa depan
10 : Pose teriknya matahari
11 : Pose nak lintas jalan tapi ada motorsikal lalu
12 : Pose sakit perut
Terhibur baca nama pose pose yang diberikan, tapi membantu lah kan nak posing raya gaya ootd raya tu macamana. Taklah kaku. Pose teriknya matahari tu macam popular tahun lepas, ke 2 tahun lepas entah.
Macam-macam gaya posing. Tahun ni pose raya apa yang terpaling viral, kita nantikan. Tunggu dan lihat. Jangan pose pelik pelik sudahlah.
sumber gambar : majalahremaja


4 Menu Air Berbuka Khairulaming : Limau Asam Boi, Susu Pisang Gula Melaka, Fresh Fruit Tea dan Buah Naga Laici

Nampak sedap
4 Menu Air Berbuka Khairulaming
 iaitu air limau asam boi, air susu pisang gula melaka, air fresh fruit tea dan air buah naga laici.
Khairulaming memang terkenal dengan resipi serba ringkas dan menyelerakan. Nanti-nanti bolehlah cuba 4 menu air berbuka Khairulaming kongsikan resipinya tu.
Resipi air limau asam boi
Bahan-bahan
Asam boi
5 biji limau kasturi  | buang bijinya
8 sudu gula
1 liter air
Ais
Cara penyediaan
Kisar kesemua bahan di atas kecuali asam boi.
Kemudian tapis
Masukkan ais dalam jug dan masukkan asam boi serta limau kesturi
Tuangkan air yang dikisar tadi
Siap untuk dihidangkan
Resipi air susu pisang gula melaka
Bahan-bahan
1/2 kotak susu fresh milk
1 biji pisang
1-2 keping gula melaka
Sedikit garam
1/2 sudu esen vanilla
Ais
Cara penyediaan
Lenyekkan pisang
Cairkan gula melaka
Tuangkan fresh milk ke dalam jug dan masukkan esen vanilla serta garam
Kacau sebati dan tuangkan ke dalam gelas berisi ais
Masukkan pisang yang dilenyek tadi
Siap untuk dihidangkan
Resipi fresh fruit tea
Bahan-bahan
2 uncang tea
Oren
Buah laici
1/2 tin air laici (dalam tin)
Tembikai
Apel hijau
Lemon
4 sudu gula
Air secukupnya
3 biji limau kasturi
Ais
Cara penyediaan
Potong buahan yang dipilih
Rendam teh dalam air panas, bila dah kembang keluarkan uncang teh tersebut
Masukkan gula dan kacau sebati
Masukkan pula air laici tin tadi
Perahkan limau kasturi, masukkan ais dalam jug dan buahan yang dipotong tadi
Tuangkan air teh tadi, siap untuk dihidangkan
Resipi air buah naga laici
Bahan-bahan
2 biji buah naga
1 tin laici
Ais
Cara penyediaan
Potong buah naga
Masukkan dalam pengisar, tuangkan air laici tin tadi
Kisar sehingga sebati
Tuangkan dalam jug yang berisi ais. Masukkan buah laici tadi
Siap untuk dihidangkan
sumber :
resipi 4 menu air berbuka Khairulaming versi video


Aplikasi Tarteel Al Quran, Perbaiki Bacaan dan Menghafaz Al-Quran

Tarteel Al Quran App (A.I Tarteel)
 atau
aplikasi Tarteel Al-Quran
, satu lagi aplikasi Al-Quran yang membantu muslimin dan muslimat lebih dekat dengan Al-Quran walau dimana saja berada.
Tartil (bahasa Arab: ترتيل) merupakan sebuah bentuk aturan dalam pembacaan Al-Quran yang bererti membaca Al-Quran secara perlahan dengan tajweed dan makhraj yang jelas dan tepat.
Aplikasi Tarteel Al-Quran ni dicipta oleh Wan Emir Astar Wan Mohamad Khair-ril, suami kepada pelakon Mira Filzah yang mula diperkenalkan sejak beberapa tahun lalu.
Ciri-ciri menarik aplikasi Tarteel
A.I Tarteel boleh dijadikan peneman bacaan Al-Quran yang ingin bertilawah, menghafaz Al-Quran, mengetahui bacaan Imam sewaktu terawih atau ceramah, mengesan kesalahan bacaan dan bunyi.
Secara tidak lansung,  AI Tarteel  dapat memperbaiki bacaan Al-Quran pengguna. Walaupun tidak membaca dengan suara yang kuat, AI Tarteel mampu untuk menjejak pembacaan dari satu muka surat ke muka surat yang lain.
App A.I Tarteel menggalakkan umat Islam untuk terus meningkatkan prestasi dan hubungan dengan Al-Quran, tambahan lagi semasa bulan Ramadan ini. Sekiranya berjaya menyempurnakan bacaan, pengguna akan diberikan ganjaran seperti lencana.
Tarteel app downliad menerusi App Store untuk iOS dan PlayStore untuk pengguna Android. Pengguna perlu log masuk untuk menggunakan aplikasi Tarteel ni.


Asam Pedas Power! Medan Selera Ayer Keroh Melaka

Tak Melaka lah kalau tak pekena Asam Pedas Power bila singgah Melaka. Dah niat dalam hati nak makan asam pedas kali ni. Padahal berkali kali datang Melaka tak pernah pernah nak cuba asam pedas Melaka.
Saja nak uji asam pedas Melaka ni power ke tidak. Percaya atau tidak, inilah pertama kali nak cuba asam pedas Melaka. Seriously! Bunyi macam pelik kan. Tapi itulah realitinya. Memang kalau ke Melaka tak pernah cuba pun asam pedas Melaka.
Baiklah, kali ni kita cuba. Sebabnya lama tak makan asam pedas. Macam teringin lah pulak. Alang alang dah ada kat Melaka. Rugi tak cuba asam pedas power original Melaka. Lepas check out tak rancang nak kemana-mana pun.
Memang nak balik rumah. Hari tu hari Khamis, rupanya banyak kedai makan di Melaka tutup ye? Takpelah, cakap kat suami kita singgah je lah mana mana kedai makan on the way balik tu. Sekali lalu senang tak payah pusing pusing.
Singgah lah kami kat Medan Selera Ayer Keroh. Terpampang kedai sederet promosi asam pedas. Kami pergi kedai Asam Pedas Melaka 02. Nampak lebih ramai makan kat situ, tandanya sedap lah kan. Saya order asam pedas ikan kembung.
Ikan pari tak makan, ikan jenahak macam kurang suka, ayam macam tak kena dengan selera, telur ikan mayong tak pernah makan, daging tak berapa suka jugak, tetel tak makan. Sudahnya asam pedas ikan kembung je lah.
Sekali ikan kembung datang. Tudiaaaa besau ikan kembung. Makan 2-3 orang pun boleh. Jenuh meratah habiskan. Ikan kembung fresh, isi tebal dan lembut. Kuah asam pedas power! Pekat. Manis peda cukup. Mantap betul!
1 set nasi putih, 2 hirisan timun, ulaman sayur kobis dan asam pedas ikan kembung, RM18.
Encik suami order nasi ayam kukus, porsi ayam besar goreng berempah, semangkuk kecil kuah gulai, semangkuk sambal, 2 hirisan timun dan ulaman sayur kobis. RM10.
Daging goreng berempah dia sedap! Daging ayamnya lembut. Bukan dah siap goreng. Bila order baru goreng, lama sikit tunggu. Tapi puas hati makan panas panas. Saya punya order sampai dulu. Hampir separuh nasi habis dimakan, barulah order encik suami sampai.
Licin pinggan kami makan. Total termasuk 2 gelas air teh o ais, RM32. Harga setanding rasanya okaylah kan. Sedap! Lain kali boleh repeat makan kat sini lagi.
Sampai teringat ingat kesedapan asam pedas power tu. Memang powerlah! Terbukti. Dah rasa baru tahu sedap. Hehehe..selama ni jual mahal taknak makan asam pedas.
Parah ni kalau teringat ingat dibulan puasa. Sebab tu settlekan entri makan makan sebelum puasa.
Ayer Keroh Food Court (Medan Selera Ayer Keroh)
Lebuh Ayer Keroh, Taman Muzaffar Shah, 75450 Melaka


Ayam Goreng Kunyit Berlada Dan Sayur Kangkung Tumis

Ayam goreng kunyit berlada dan sayur kangkung tumis, menu berbuka hari ketujuh berpuasa. Terbayangkan kesedapan ayam gaul dengan garam dan serbuk kunyit digoreng, kemudian tumis bawang merah, bawang putih, cili api dan serai. Perghhh...aroma tumis tu mengancam betul!
Achum achum bersin gara-gara tumisan dengan cili api. Berjangkit pulak dengan jiran, ikut bersin sekali. Maaf ye jiran.
Masih lagi rajin menumbuk bahan bahan tanpa bantuan pengisar. Exercise tangan, kot lengan boleh kurus bulan puasa ni kannn... Kah!
baca juga :
resipi ayam goreng kunyit berlada
Misi menghabiskan seikat kangkung, hari tu dah masak sikit. Masih ada lagi baki. Seikat tu boleh masak 3 kali hidangan. Boleh tahan banyak juga seikat. Tinggal sekali lagi masak.
Baru perasan. Eh... macam kena pulak lauk kangkung dengan pinggan bunga kangkung tu kan. Bodek mak dapat lah sepinggan dua. Harga pinggan lama lama ni bukan main mahal lagi harganya sekarang. Dah dekat level kayangan Portmeirion.
Bak kata anak buah saya, pinggan mahal ni boleh kenyang seminggu ke? Hahaha..sama cerita dengan telekung mahal, mahal mahal boleh masuk syurga terus ke. Adeh, tepuk dahi.
Sama kes jugak dengan baju raya sekarang. Siapalah yang normalize harga baju raya sekarang RM200-RM300 ke atas ni. Pulak tu, yang terpaling simple tu lah terpaling mahal. Masalahnya kalau terbekenan tu payah nak padam dalam otak.
Sekarang ni apa je yang murah? Tak ada kann... Terkejut ada orang share ayam golek RM26 seekor. Terpaksalah dia beli separuh sebab anak dia teringin.


Ayam Goreng Kunyit Campur Kacang Panjang

Tak ada idea nak masak apa, masak ayam goreng kunyit campur kacang panjang je lah untuk dijadikan menu berbuka. Baru beli kacang panjang semalam, itu yang macam teringin makan sayur kacang panjang. Pulak tu isi ayam yang diasingkan tu tak susut lagi, eloklah kita buat lauk menu 2 in 1 je.
Senang kerja masak bila masak lauk menu 2 in 1. Siap sekali sayur tak payah nak menumis dua kali. Biasanya menu 2 in 1 macam ni saya suka masak
udang campur kacang panjang
. Kaedah berbeza sikit, ayam kena goreng dulu baru campur bahan lain.
Kalau udang mudah sikit, tumis bahan boleh terus masuk udang je. Masak ayam kenalah goreng dulu baru sedap. Kalau masuk lepas tumis bahan tu macam juicy sikit. Tapi saya sukakan rasa ayam yang digoreng terlebih dulu. Baru sedap!
Masak cara saya, potong ayam dalam saiz kecil untuk lebih cepat masak. Gaulkan ayam dengan garam dan serbuk kunyit. Goreng ayam dengan menggunakan minyak yang sikit. Bila dah separuh masak, masukkan hirisan bawang holland, hirisan bawang putih dan hirisan cili api.
Kacau kacau, masukkan potongan kacang panjang dan masukkan 1/2 sudu besar serbuk pasti sedap. Baru betul betul sedap! Kacau rata dan biarkan kacang panjang masak sekejap. Siap!
Okay, satu lauk je cukup.


Ayam Goreng Rangup Tepung Bestari Dan Sayur Campur

Harini perasan kotak komen di blog dah berubah. Dari pagi tadi kot rasanya. Lebih baik dari sebelum ni. Harapnya taklah menyusahkan keluar captcha atau exceed limit. Tu yang kadang tak boleh nak tinggalkan komen di blog orang lain selain kekangan masa sekarang ni.
Sabar eh, nanti saya datang jugak menyinggah dan tinggalkan komen macam biasa. Harini menu berbuka 24 puasa masak ayam goreng tepung bestari dan sayur campur. Stok cendawan dah mula menunjukkan tanda-tanda macam dah basah, eloklah kita habiskan sebelum balik kampung.
Sebelum balik kampung, habiskan stok sayur yang mana hampir rosak tu. Sayang kalau dibiarkan rosak macam tu je nanti.
Cara goreng ayam rangup tepung bestari, lepas basuh ayam toskan air. Kemudian masukkan dalam bekas bertutup, masukkan tepung bestari. Tutup bekas dan goncang, biar sekata tepung menyaluti ayam.
Saya suka buat ayam goreng tepung bestari tanpa telur kaedah guna tepung kering tanpa bancuh dengan air mahupun telur. Begitulah cara membuat ayam goreng tepung crispy terpaling mudah.
Sayur campur tumiskan dengan bawang merah, bawang putih, cili besar. Potong potong je, tumis dengan minyak sikit. Tak letak ikan bilis sebab dah letak udang lepas tumis bahan-bahan.
Masukkan sayur keras dulu, lobak dan kacang panjang. Akhir sekali baru masukkan cendawan dan sos tiram. Kacau rata. Tak perlu tambah air sebab cendawan ni jenis berair. Dan tak perlu tambah garam sebab dah letak sos tiram.
Selagi boleh kurangkan penggunaan garam, kita kurangkan. Begitulah...


Ayam Goreng Tepung Bestari Rangup, Sambal Penyet dan Timun

Menu berbuka hari pertama serba ringkas. Masak ayam goreng tepung bestari rangup. Stok sambal penyet/geprek dah siap sedia stoknya. Lepas tu potong timun sebagai ulam.
Masih mengekalkan masakan ringkas berbuka puasa. Dengan syarat ada hidangan utama dan sayur. Jarang membeli kuih muih. Sejenis malas nak membeli di Bazaar Ramadhan. Rugi kalau dapat karipap inti oksigen.
Moreh kadang ada kadang tidak. Begitulah…Okaylah tak membazir. Berdua ni ala kadar je sudah. Lainlah kalau ramai, kena tambah menu lain.
Kadang lepas terawih tu, rasa cepat betul mengantuk. Nak moreh pun tak menyempat.
Resipi ayam goreng tepung bestari rangup
Cara goreng ayam rangup tepung bestari
Bersihkan ayam dan toskan sekejap (atau lap dengan tisu)
Masukkan tepung bestari dalam bekas, masukkan satu persatu ayam dan goncang sampai serata tepung menyaluti ayam.
Panaskan minyak dan goreng ayam sampai masak kekuningan.
baca juga :
resipi sambal gesek versi kisar


Ayam Kicap 3 Budak Gemok

Tanya suami nak makan apa berbuka harini. Dia jawab ayam upin ipin. Ayam goreng lah tu. Hmmm…taknaklah ayam goreng, ayam kicap okay tak? Okay!
Agak lewat masuk office oil and gas, lebih kurang pukul 6:30 petang macam tu. Ayam dah siap defrost dari pukul 4:00 lebih. Sedang elok masanya nak masak, ayam pun dah lembut.
baca juga :
resipi ayam kicap 3 budak gemok
Basuh dan gorengkan ayam dengan garam dan serbuk kunyit. Sambil tu siapkan bahan tumis. Tumbuk cili api, bawang putih dan bawang merah.
Halia sepotong, saya tak tumbuk sekali sebab suami tak suka halia. Kalau nak tambah kena potong masukkan seketul. Senang kalau nampak dalam pinggan boleh asingkan nanti.
Serai ketuk letak sebatang nak bagi bau aroma wangi sikit. Tak letak pun takpe, ada serai kita letaklah sekali. Pukul 7:00 malam dah siap masak. Tak masak sayur, potong timun dan makan dengan sambal gesek kalau tak pedas.
Ayam kicap ala 3 budak gemok yang dulunya popular. Tapi ayam kicap 3 budak gemok lain sikit masaknya, kena ada serbuk kari dan daun kari. Lauk ayam kicap bergandingan dengan sambal gesek memang power!
Ayam masak apa pun sedap! Masakan kicap pun jarang tak sedap. Kann...lain orang lain versinya, ikut selera masing-masing.


Ayam Kicap Ala 3 Budak Gemok Lagi

Ehh bukan body shaming tau! Dah nama dia begitu. Harini soalan nak masak apa, dijawab dengan "ayam masak kicap!" Ocey! Pengaruh tiktok betul kan. Saya buat ayam kicap ala 3 budak gemok ulang semula
menu 13 puasa
 haritu.
Ala-ala je sebab tak ada daun kari dan tak digaul dengan rempah kari semua tu. Ayam digoreng dengan garam dan serbuk kunyit je. Tumis hirisan bawang merah. Lepas tu masukkan bawang merah, bawang putih dan cili api yang ditumbuk. Cili kisar sikit.
baca juga :
resipi ayam kicap mudah

Dah elok masak garing dan pecah minyak masukkan ayam goreng tadi, bawang potong, cili potong dan potongan tomato. Ada pedas ada masam sikit.
Last sekali tuangkan kicap dan kacau rata. Tak payah masukkan garam kalau dah guna kicap tu. Siap!
Hidangkan bersama sambal gesek dan juga hirisan timun. Simple betul menu 27 puasa. Kejap je dah 27 puasa. Ada yang dah sampai ke tu? Sana sini rancak jem. Hari hari ramai balik kampung. Kami dah bersedia hadap jem ke Kuala Pilah tu nanti.
Harapnya nanti tak jem lah. Perjalanan yang sepatutnya setengah jam kalau jem teruk boleh jadi 2 jam jugak.


Ayam Paprik

Sunyi rasa blog harini. Ramai dah pulang ke kampung masing masing agaknya. Dah balik kampung memang jarang nak layan blog kan. Saya biasanya buat autopublish je supaya blog tak sunyi sepi.
Harini menu 28 puasa masak ayam paprik. Menghabiskan saki baki barang dapur yang tinggal sikit tu. Habiskan udang sikit, ayam sikit, tomato separuh dan kacang panjang yang masih banyak. Takpe, kacang panjang tu tahan lama sikit.
Ini namanya ayam paprik asal boleh, tak sempurna bahan-bahannya tapi rasa tu dah boleh capai tahap sedaplah.
Masak lauk 2 in 1 je lah lagi. Esok pagi sesudah subuh baru nak gerak balik kampung suami. Jangan setengah jam jadi 2 jam sudahlah ye. Resipi lauk ayam paprik ni boleh google je lah sebab ni saya main campak campak je guna bahan dan rencah yang ada.
Tak perasan pulak dalam blog tak ada resipinya. Jarang masak paprik. Lepas tu bila masak tak tulis betul betul resipinya.


Bab 4 : April 2022

Bulan April dah tiba. Tandanya Ramadhan dah semakin hampir tiba. Sehari je lagi umat Islam akan menyambut bulan Ramadhan.
Bagi orang barat, 1 April sinonim dengan sambutan
April Fools' Day
 . Tapi sambutan itu bukan budaya orang Islam. Jangan dijadikan ikutan atau suka-suka.
1 April 2022
, bermulanya
fasa endemik Malaysia
. Sebak tengok rakyat Malaysia yang bekerja di Singapura balik Malaysia tengah malam tadi. Semangat balik tanah air tercinta setelah sekian lama tak balik kampung jumpa keluarga. Dapat bayangkan perasaan tu macam mana. Suka duka bercampur baur.
Banyak kelonggaran SOP dalam fasa endemik ni, jangan kita buat buat lupa yang COVID-19 masih bersama kita lagi. Bulan April banyak juga cuti. Boleh lah menikmati cuti yang ada.
April 2022 Holidays
3 April 2022 (Ahad) : Awal Ramadan (Johor, Kedah & Melaka)
4 April 2022 (Isnin) : Cuti Awal Ramadan (Melaka)
15 April 2022 (Jumaat) : Hari Perisytiharan Melaka Sebagai Bandaraya Bersejarah (Melaka)
15 April 2022 (Jumaat) : Good Friday (Sabah & Sarawak)
19 April 2022 (Selasa) : Hari Nuzul Al-Quran (Semua Negeri kecuali Johor, Kedah, Melaka, N. Sembilan, Sabah & Sarawak)
26 April 2022 (Selasa) : Hari Keputeraan Sultan Terengganu (Terengganu)
Have a wonderful glory morning
Our greatest glory is not in never fall
But in rising after it with a blissful soul
Now let’s espresso less ‘stresso’!
Bulan baru, episod baru, buka muka surat baru. Marilah kita tukar semangat lama jadi baru macam tilam lama tukar baru.


Bacaan Niat Puasa Dan Doa Berbuka Puasa Serta Perkara-Perkara Yang Membatalkan Puasa

Tarikh puasa Ramadhan 2022 Malaysia jatuh pada hari Ahad, 3 April 2022 (Masihi) bersamaan 1 Ramadhan 1443 (Hijrah) berdasarkan rujukan Panel Pakar Falak (PPF) Jabatan Kemajuan Islam Malaysia (JAKIM) tahun 2022 Masihi / 1443-1444 Hijrah bagi Malaysia.
Tarikh penetapan rasmi permulaan puasa bulan Ramadhan 2022 bagi negeri-negeri seluruh Malaysia akan diumumkan oleh Penyimpan Mohor Besar Raja-Raja, Tan Sri Syed Danial Syed Ahmad secara langsung melalui radio dan televisyen sekitar jam 8:00 malam pada 29 Syaaban 1443H.
Maksud Puasa
Puasa secara bahasa bermaksud “menahan diri“.
Dari segi istilah syarak, puasa bermaksud “menahan diri daripada makan, minum dan perkara-perkara yang membatalkan puasa bermula daripada terbit fajar shadiq sehingga terbenam matahari berserta niat“.
sumber : Mufti Wilayah Persekutuan
Niat puasa Ramadhan
Niat puasa Ramadhan merupakan salah satu rukun dalam ibadat berpuasa di bulan Ramadhan. Hukumnya adalah WAJIB. Tanpa niat, seseorang itu dianggap tidak berpuasa.
Waktu niat puasa Ramadhan
Waktu niat berpuasa bermulanya terbenam matahari (waktu maghrib) sehingga terbit fajar sidiq (waktu subuh). Niat puasa boleh dilakukan pada bila-bila masa pada tempoh tersebut.
Niat puasa Ramadhan harian beserta bacaan rumi
نَوَيْتُ صَوْمَ غَدٍ أَنْ أَدَاءِ فَرْضِ رَمَضَانَ هَذِهِ السَّنَةِ لِلَّهِ تَعَالَى
Rumi: Nawaitu Souma Ghadin ‘An Ada-‘i, Fardhi Syahri Ramadhana Hazihis Sanati Lil’lahi Ta’ala
Maksudnya: Sahaja aku puasa esok hari pada bulan Ramadhan tahun ini kerana Allah Ta’ala
Niat puasa Ramadhan sebulan beserta bacaan rumi
نَوَيْتُ صَوْمَ شَهْرِ رَمَضَانَ كُلِّهِ لِلَّهِ تَعَالَى
Rumi: Nawaitu Souma Syahri Ramadhana Kul’lihi Lil’lahi Ta’ala
Maksudnya: Sahaja aku berpuasa keseluruhan pada bulan Ramadhan tahun ini kerana Allah Ta’ala
Bacaan doa berbuka puasa
اللهم لك صمت وبك آمنت وعلى رزقك أفطرت برحمتك ياأرحم الراحمين
Rumi: Allahumma laka shumtu wa bika amantu wa‘alaa rizqika afthartu birahmatika yaa arhamarroohimiin
Maksudnya : Ya Allah, bagi Engkau aku berpuasa dan dengan Engkau aku beriman, dengan rezeki Engkau aku berbuka, dengan rahmat Engkau wahai yang Maha Pengasih dan Penyayang.
baca juga :
panduan solat sunat tarawih bersendirian di rumah
Perkara yang membatalkan puasa ada tujuh perkara
Makan dan minum. Batal sama ada sedikit atau banyak.
Sampainya ain kepada rongga tengah badan melalui laluan yang terbuka. Ain bererti fizikal sesuatu yang terlihat pada mata. Ruang tengah termasuklah bahagian otak, dan bahagian bawah halkum, perut dan terus ke kemaluan depan dan belakang. laluan terbuka bererti lubang mulut, hidung, qubul dan dubur.
Sengaja muntah.
Persetubuhan. Sekalipun tidak mengeluarkan air mani.
Merancap. Yakni mengeluarkan air mani.
Datang darah haid atau nifas.
Gila dan murtad.
Semuanya membatalkan puasa apabila dilakukan secara sengaja (kecuali gila), jika tidak sengaja, terlupa dan dipaksa, maka tidak batal. Rujuk Fiqh al-Manhaji (1/241-245).
sumber :
muftiwp
 | JAKIM :

https://www.islam.gov.my/ms/pengumuman/3044-jadual-waktu-imsak-berbuka-puasa-negeri-negeri-seluruh-malaysia-tahun-2022-1443h
Selamat menunaikan ibadah puasa di bulan Ramadhan. Semoga segala amal ibadah kita diterima Allah SWT. Aamiin...


Batu Seremban Set Percuma Dari Uniqlo

Tengok orang ramai sakan shopping. Kita pun risau baju raya kehabisan stok. Bila check stock online, banyak stock di store Uniqlo low stock and not available. Ahh sudah..cepat cepat shopping online minggu lepas.
Tak shoping sakan, cuma membeli baju sorang sehelai. Cukuplah tu, asalkan ada baju untuk dipakai hari majlis kahwin anak buah nanti 5 Syawal. Orang beli baju raya, kita beli baju raya untuk majlis kahwin.
Dah siap siap dengan tema, tu yang risau kot tak ada stok nanti. Bertabahlah tunggu parcel sampai. Order hari Jumaat (22 April) minggu lepas, semalam (25 April) dah sampai. Kira laju jugaklah tu. Sebelum ni beli online pun lebih kurang 4-5 hari jugak.
Lega baju warna dan saiz ada. Beli online kali ni ada online exclusive dapat batu seremban set. Uncang batu seremban yang diperbuat daripada fabrik jeans yang dikitar semula . 1 set ada 5 biji dan ada satu uncang besar untuk simpan batu seremban set tu. Comel kan?
Online exclusive : Batu Seremban Set
Campaign period : 22-28 APRIL 2022
Shop RM200 and above online to receive one (1) set of Batu Seremban. Please note the novelty will not appear in your cart. Max. novelty per order is 1set Batu Seremban. Amount spent is after discount. While stock last. T&C apply.
NEW SEASON OF TOGETHERNESS
Bring home the gift of togetherness. Made from upcycled UNIQLO denim and homemade by SURI, an NGO dedicated to providing income to women from underprivileged households, our Batu Seremban will be the perfect gift to stir nostalgia and bring your family closer together this festive season.
Selain dapat batu seremban set, dapat juga percuma raya packet. Ada 6 pcs dalam 1 packet.
In-store & Online : Raya packet
Campaign period : 15-28 APRIL 2022
Shop RM200 and above to receive one (1) pack of Raya Packet (6pcs)! Please note the novelty will not appear in your cart. Max. novelty per order is 4 packs of Raya Packet. Amount spent is after discount. While stock last. T&C apply.


Buah Limau Mandarin Mini Manisss...

Buah Limau mandarin biasanya meriah jualannya bila tiba musim perayaan Tahun Baru Cina. Limau Mandarin dianggap sebagai '
angpau
' bagi kaum Cina. Tapi jenis limau mandarin mini ni macam mudah nak dapat diluar waktu perayaan. Boleh dibeli dipasaraya, kedai buah atau kedai tepi jalan.
Pernah beli dekat peniaga buah lori tepi jalan, harga limau mandarin mini sebungkus RM15. Boleh tahan mahal jugak harganya kan. Bukan biasa-biasa. Baru ni balik kampung, mak bagi buah limau mandarin mini. Manis rasanya.
Sebelum ni pernah beli di pasaraya Segamat, pada label ada tulis limau mandarin madu. Maksudnya manis lah tu. Ye, memang manis bagai di kata. Sedap makan buah limau mandarin mini manis ni. Satu memang tak cukup sebab kecil je saiznya.
Sejarah Limau Mandarin
Limau Mandarin di percayai berasal dari kawasan Asia Timur Selatan iaitu Filipina, Selatan China, Jepun dan juga Australia Utara.
Dua jenis limau dibawa dari Canton ke England pada 1805 dan kemudian disebarkan di kawasan Meditrenean serta Italy pada 1840 sebelum di jadikan tanaman diminati dikawasan tersebut. Penanaman limau mandarin di perluaskan ke Amerika dan Amerika Selatan pada tahun 1908 dimana ianya menjadi komoditi penting di usahakan di sekitar Kansas, Alabama dan beberapa negara seperti Brazil, Canada Mexico sehinggakan berlaku limpahan bekalan pada tahun 1970-1972.
Pokok Limau Mandarin lebih tahan pada cuaca sejuk dan juga panas atau kemarau panjang berbanding Limau Oren.
LIMAU MANDARIN (Citrus recticulata)
Merupakan sejenis limau yang banyak di tanam dan di makan oleh penduduk dunia. Limau ini adalah dari Keluarga RUTACEAE.
Limau ini mendapat permintaan tinggi diantara beberapa jenis limau kerana rasanya yang manis, senang di kupas, banyak jus, tahan penyimpanan dan mempunyai teknologi yang lengkap untuk pengeluaran besar-besaran secara komersial dinegara tertentu.
Limau Mandarin juga di panggil sebagai Tangerine, Satsuma, Clementine, Kinnow, Tagor , Sweet orange, Naranjita (Filipina), Mandarina (Sepanyol), Chinese Mandarin dan banyak lagi.
Pengeluaran limau mandarin didunia lingkungan 27-30 juta metrik tan setahun dengan Negara China mengeluarkan sebanyak 16.5 juta mt setahun (54% pengeluaran dunia) diikuti dengan Sepanyol (1.97 juta mt) dan Brazil (1.2 juta mt setahun).
Negara pengeluar limau mandarin :
Jepun
Morocco
Korea Selatan
Mesir
Turki
Iran
Thailand
Pakistan
Keluasan tanaman Limau Mandarin di Malaysia dianggarkan sekitar 140-160 hektar CHE sahaja walau pun 10 tahun dulu keluasan tanaman ini mencecah lebih dari 500 hektar.
Khasiat limau mandarin
Ketahanan terhadap penyakit
Mengawal kolesterol
Menurunkan tekanan darah
Kuatkan tulang
Tingkatkan kesihatan usus
Jika dimakan secara berlebihan pasti akan memberikan keburukan. Jadi makan kena berpada pada. Pastikan basuh dulu kulitnya. Biasanya akan menyebabkan sakit tekak dan batuk. Kan?
sumber :
animhosnan
 |
mstar


Cara Tukar Duit Raya Baru Dengan Mudah Guna Mesin ATM

Raya tahun 2022 pasti lagi meriah sambutannya sebab 2 tahun dah beraya di perantauan. Ramai dah mula buat persiapan raya termasuklah sediakan duit raya. Tak sempat tukar duit raya baru di bank? Jangan risau, sekarang dah boleh
tukar duit raya baru dengan mudah guna mesin ATM
 je.
Ke dah lama sebenarnya boleh tukar duit di mesin ATM ni? Dah 2 tahun beraya tak bagi duit raya kan. kekok pulak rasa.
Cara tukar duit raya baru guna mesin ATM.
1. Pergi ke cawangan Maybank yang besar sikit (selected branch). Contoh gambar di bawah ialah Maybank Setia Alam ada 2 mesin ATM yang boleh dapat duit raya baru yang masih wangi.
2. Pilih ATM yang ada papan tanda gambar tiga orang pakai baju Melayu sedang pegang duit raya (seperti dalam gambar).
3. Semua duit dalam mesin ATM tu adalah wang kertas bernilai RM10 yang masih baru. Tekan withdraw dan pilih amount.
4. Maksimum jumlah untuk satu transaksi ialah RM300. Jadi, kalau nak tukar sebanyak 60 keping wang kertas RM10 yang baru, perlu lakukan sebanyak dua kali transaksi.
Sampul duit raya pula boleh minta dekat pegawai yang jaga kaunter depan itu. Mudah tu memang mudah tak perlu masuk ke dalam bank. Tapi kalau ada amount RM5 dan RM1 lagi bagus lagi rasanya. Tak semua orang mampu nak bagi duit raya RM10 sekeping tu haa..
Sumber info & gambar :
Mohd Shukur


Chicken Foldover McDonalds Sempena Ramadhan

Awasss! Jangan terliur tengok makanan disiang hari ye. Ini bukan berbuka awal tapi menu moreh beberapa hari lepas awal puasa rasanya. Teringin makan something untuk moreh. Makanya encik suami keluar membeli Grilled Chicken Foldover.
Yes, Grilled Chicken Foldover is back! Sempena Ramadhan, McDonald’s keluarkan menu Grilled Chicken Foldover bersama menu menu istimewa lain seperti Foldover Ikan Rangup baharu, Nasi Lemak McD™, Ayam Goreng McD™ dan aneka pilihan pencuci mulut
Grilled Chicken Foldover
Keenakkan roti pita yang diapit bersama dua kepingan ayam digril, salad segar dengan curahan sos istimewa.
Sejak Chicken Foldover dikeluarkan ni, dah 3 kali membeli. Mulanya saja nak cuba. Eh, macam sedap pulak. 3 hari berturut turut moreh foldover. Lepas tu jemu dah! Cukup setakat itu saja.
Roti pita tu bukan separuh. Sekeping bulat tu dengan dua kepingan ayam boleh buat kenyang betul. Beli 1 kongsi makan berdua pun dah cukup kenyang dah rasanya.
Jenuh juga nak habiskan sorang sorang. Buat sahur pun sesuai sangat ni. McD  pun dah beroperasi 24 jam sekarang ni kan.
Kesimpulannya, sedap dan kenyang makan. Mcdonald chicken foldover price RM16.++ set medium dengan fries dan upgrade air milo, tambah RM2.26.


Dah Dapat Telekung Travel Yang Dicari

Rancak eh orang jual telekung sana sini. Yang berjenama dah tentu harga level kayangan. Bajet kita tak berapa kayangan kena tepuk poket sendiri tengok bajet berapa. Berkenan dengan telekung simple tanpa kerawang sulaman ataupun hiasan lain.
Kalau boleh nak jenis material kain yang sejuk dan selesa. Bila berterawih lama tu selesa lah sikit. Kalau boleh taknak cotton sebab telekung cotton dah ada beberapa pasang. Cuma sekarang nak cari telekung baru yang jenis
telekung travel
.
Suka juga dengan telekung simple calaqisya, tudung people, inhanna, inner sejuk, fazura, naelofar dan sewaktu dengannya. Semua tu telekung dia simple je. Tapi harga dia tak simple lah. Telekung Fazura paling murah tak silap RM177. Selain tu rasanya RM200 dan ke atas.
Selain tu, suka juga jenis telekung travel macam telekung aleena yang popular tu material Bubble Cotton. Tapi part muka dia kurang berkenan pulak. Pilihan warna tu banyak, rambang mata nak memilih.
Jenis lebih kurang macam material bubble cotton, material sejuk cotton mix pun ada. Perasan jugak Abby Abadi (Aisys Mom) ada jual jenis macam tu tapi material talian Crepe. Kain sejuk selesa jugak tu. Bahagian muka jenis material moss crepe.
Konon nak beli yang tu je tapi akhirnya dapat jumpa ciri-ciri telekung travel terpaling menepati apa yang saya nak. Jumpa
telekung raya wrinkly floral by Varda
 material sejuk cotton mix. Itupun terperasan masa tengah scroll facebook.
Facebook tu kalau benda kita cari dari google, dia akan keluar yang berkaitan dengan apa yang kita cari. Memanjanglah keluar sponsored post iklan telekung. Bagus jugak macam tu kan. Tak payah mencari, tahu-tahu ada depan mata je.
Ada 4 pilihan warna iaitu navy blue, grey, blush dan olive. Entah kenapa berkenan dengan warna olive ni. Ikutkan warna hijau ni warna musuh saya. Betullah orang kata, benda yang kita tak suka tu yang akan kita suka nanti. Memang betul pun!
Dalam gambar nampak terang lagi tapi in real dia macam dusty olive macam tu. Suka sangat dengan material sejuk cotton mix ni. Dia macam sejenis kain sejuk yang berat sikit dan breathable. Kalau kena tiup angin pun tak mudah terselak. Selesa sangat pakai.
Bahagian muka yang paling saya suka tanpa getah. Lebih selesa. Bahagian muka tanpa getah yang susah nak cari. Ada tu ada tapi risau kalau beli longgar pulak sebab muka jenis kecil je.
Yang menriknya, telekung travel Varda ni bahagian muka tu menggunakan material yang sama dengan kain telekung. Nampak seragam lebih cantik lagi kan. Kain telekung pun siap berpoket. Senang boleh simpan barang penting macam kunci ataupun handphone.
Jenis handphone ringan okaylah, jenis berat risau terlondeh pulak kain tu nanti.
The best telekung travel lah pada saya. Telekung travel murah siap beg telekung yang boleh dijadikan sejadah mini dengan harga RM99 (Promo). Harga sebenar RM129. Pada saya harga setanding kualiti. Paling penting menepati ciri-ciri telekung yang saya nak.
Telekung raya wrinkly floral by Varda
Material : Polyester (cotton mix)
Elasticated headband and waist
Comes with matching zipped bag
Features pockets
Setiap pembelian dapat free gift box, paper bag dan beg telekung. Lepas membeli baru perasan ada pilihan warna baru upload agaknya, ada warna  rose pink, purple dan ash grey. Berkenan betul dengan warna rose pink tapi sold out dah. Aduh..melepassss.
Tapi lepas tu saya beli jugak warna lain, warna purple. Warna purple, lebih kurang warna pink rose. Pink rose tu macam dusty pink tapi lebih pink sikit. Purple pulak macam dusty purple.
Bila dapat warna purple, bahagian muka tu bila pakai, dia tak melekap elok. Ada gelembung, refer dalam gambar bawah ni (bulatan hitam).
Lepas tu saya basuh. Kot lah better lepas tu. Rupanya sama je. Saya inform pihak Varda. Dia suruh saya pos semula telekung tu dan akan kirimkan telekung baru dan kos penghantaran ditanggung. Okaylah, senang boleh bawa bincang.
Yelah kan, kita beli mesti nak yang elok punya. Yang tak senangnya nak kena pos tu lah. Nak tak nak pos jugaklah. Lepas dah sampai telekung yang saya pos tu, barulah dorang pos yang baru.
Alhamdulillah dapat yang elok, dalam gambar atas tu sebelah kanan dapat yang baru. Sampai sampai je terus cuba. Barulah okay. Best telekung travel ever! Senang telekung dan sejadah travel sekali. Beg tu boleh dijadikan sejadah mini.
website :
varda